Die salignabloekom (Eucalyptus grandis) is 'n groot tot massiewe boom en indringerplant wat groei in waterlope, woudrande en grasveld. Dit is inheems aan die ooste van Australië. Dit kan tot 55 m hoog word. Die boom het growwe bas wat afskilfer in lang repe om die gladde, liggrys of wit onderbas te ontbloot. Die blare is enkelvoudig, lansvormig, donkergroen aan die bokant en leeragtig. Die blommetjies is roomkleurig met uitstaande meeldrade en lok veral bye. Die boom se vrug is 'n klein, peervormige kapsule. Die boom word in plantasies geplant vir kommersiële gebruik. Alfabetiese lys van Suid-Afrikaanse bome Lys van indringerplante in Suid-Afrika Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Salignabloekom. Wikispecies het meer inligting verwant aan Salignabloekom Hierdie artikel is ’n saadjie. Voel vry om Wikipedia te help deur dit uit te brei.


Die vaalpopulier (Populus x canescens) is skraal, bladwisselende, regop boom en 'n indringerplant wat feitlik dwarsoor Suid-Afrika voorkom behalwe die noordwestelike gedeeltes van die Noord-Kaap. Die bas is wit of grys met dwarsbande. Die jong boompie se blare is driehoekig en getand en die ouer bome se blare is enkelvoudig, rond en gaafrandig. Die boom kan tot 20 m hoog word. Die boom is 'n kruising van twee of meer Eurasiese Populus-spesies. Kolonies vorm van wortelsuiers. Alfabetiese lys van Suid-Afrikaanse bome Lys van indringerplante in Suid-Afrika Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Vaalpopulier. Wikispecies het meer inligting verwant aan Vaalpopulier Hierdie artikel is ’n saadjie. Voel vry om Wikipedia te help deur dit uit te brei.


Henry Rowe-Rowe (Great Gaddesen, Hertfordshire, Engeland, 6 Julie 1870 – waarskynlik Johannesburg, 9 Desember 1930) was ’n Suid-Afrikaanse argitek van Britse herkoms wat huise, woonstelle, winkels, sakegeboue en sover bekend een kerk (die destydse kerkgebou van die Gereformeerde kerk Johannesburg-Suid) ontwerp het. Rowe-Rowe was die tweede seun van William Henry Rowe (Henry het eers later die van “Rowe-Rowe” aangeneem) en het sy opvoeding ontvang aan die Norton College, Luton, Bedfordshire. Nadat hy ’n ruk lank vir sy vader, ’n bouaannemer, gewerk het, het hy na Londen verhuis waar hy hoofassistent van H. Woodzell van Tottenham Court Road geword het. In 1893 het hy na die Kaap geïmmigreer en in die moederstad die hoofassistent van die Kaapse argitek Max Rosenberg geword. Rowe-Rowe is in 1897 getroud met Florence Elizabeth, tweede dogter van Andrew White van Wynberg, Kaap. Drie kinders is uit die huwelik gebore. Rowe-Rowe het in 1899 of 1900 sy eie praktyk opgerig. Sy vernaamste werk was as argitek van woonhuise en so het hy gehelp met die ontwikkeling van Kampsbaai en Oranjezicht.


Kambyses neem in Babilon die titel šar Babili, šar mātāti koning van Babilon, koning van die lande oor. From Cyrus to Alexander: A History of the Persian Empire,Pierre Briant, Eisenbrauns, 2002, ISBN 1-57506-120-1, ISBN 978-1-57506-120-7


Stoffel Vandoorne (* 26 Maart 1992 – ) is 'n professionele motorrenjaer van België, wat tot in 2018 vir die McLaren-span in Formule Een gejaag het. Hy het sy debuut in die 2016 Bahreinse Grand Prix gemaak toe hy Fernando Alonso vervang het, wie beseer is na sy ongeluk tydens die 2016 Australiese Grand Prix. Op 15 Oktober 2018 word aangekondig dat Vandoorne vir die 2018-19 Formule E-seisoen vir HWA Racelab sal bestuur. Hy het by die Brit Gary Paffett aangesluit om die bestuurderspan vir HWA Racelab te voltooi. Vandoorne begin daarmee sy Formule E-debuut net 3 weke nadat hy Formule 1 verlaat het en behaal die 17de plek in sy eerste wedren. Hy het ook sy eerste kwalifiserende voorste posisie in Formule E op 'n nat 2019 Hong Kong ePrix behaal. . Hy was derde in die 2019 Rome ePrix en het sy eerste podium in Formule E behaal. "Stoffel Vandoorne completes HWA RACELAB's driver line up" (in Engels). Formula E. Geargiveer vanaf die oorspronklike op 3 Junie 2019. Besoek op 15 Oktober 2018. "Vandoorne on Pole for historic Hong Kong race".


Helmut Jahn (* 4 Januarie 1940 in Zirndorf naby Neurenberg) is 'n Duitse argitek wat sedert in 1966 in Chicago woon. Jahn het bekendheid verwerf met opspraakwekkende projekte soos die Sony Center in Berlyn, die Messeturm in Frankfurt am Main, One Liberty Place in Philadelphia en die Suvarnabhumi- internasionale lughawe in Bangkok, Thailand. In die 1980's het Jahn projekte in twee Suid-Afrikaanse metropole, Johannesburg en Durban, uitgevoer. Helmut Jahn het sy akademiese opleiding as argitek aan die Technische Hochschule in München gevolg en hom daarna in die Verenigde State gevestig waar hy een jaar lank verdere opleiding aan die Illinois Institute of Technology in Chicago ontvang het - met die befaamde Bauhaus-argitek Ludwig Mies van der Rohe as sy hoofdosent. In 1967 het Jahn tot die ateljee van C.F. Murphy Associates toegetree waar hy ses jaar later 'n vennoot en direkteur van die ontwerpafdeling geword het. In 1981 is die ateljee hernoem tot Murphy/Jahn. Die onderneming het gedurende die 1960's sommige van Chicago se mees gesofistikeerde geboue ontwerp en verwesenlik waarby gebruik gemaak is van Mies van der Rohe se geometriese vormtaal.


Prof. dr. Barend Jacobus de Klerk (Burgersdorp, Kaapkolonie, 22 Augustus 1904 – Potchefstroom, Suid-Afrika, 21 April 1953) was predikant in vier gemeentes van die Gereformeerde Kerk in Suid-Afrika en hoogleraar aan dieselfde kerkgenootskap se Teologiese Skool op Potchefstroom. De Klerk was die seun van Jacobus Johannes de Klerk en Anna Susanna Labuscagne. In 1930 voltooi hy sy studie aan die Teologiese Skool en PUK, waar hy agtereenvolgens die grade B.A., M.A. en B.D. behaal het en in sy kandidaatseksamen geslaag het. In 1935 vertrek hy met sy gesin na Nederland, waar hy aan die Vrije Universiteit onder prof. V. Hepp studeer en in 1937 die doktorsgraad behaal met ’n proefskrif oor “Vorme en karakter van die Biblisisme”. As predikant het hy agtereenvolgens die volgende gemeentes bedien: Dordrecht, Indwe en Maclear (1931–1939), Middelburg, Kaap, (1939–1944), Kroonstad, Theunissen en Odendaalsrust (1944–1945) en Bloemfontein (1945–1952). Vanaf April 1952 het hy gedien as professor aan die Teologiese Skool in apologetiek en Christelike etiek tot by sy oorlyde op 21 April 1953.


Jamestown, ook bekend as Webersvallei, is 'n dorp in die Wes-Kaap, Suid-Afrika, 6 km suid van Stellenbosch. "Hoofplek Jamestown". Sensus 2011.


Die Wolf-kardinaal (Cheilodipterus artus) is 'n kardinaalvis wat voorkom aan die ooskus van Afrika en die Indiese-Pasifiese area. Dit is seldsaam aan die kus van Suid-Afrika. In Engels staan die vis bekend as die Wolf cardinalfish. Die vis word tot 22 cm lank en is een van die groter kardinaalvisse. Daar is agt tot tien donker bruin horisontale strepe wat oor die witterige lyf strek. Die vis leef in koraal- en rotsriwwe in water wat 10 tot 25 m diep is. Daar verkies hulle om in grotte en onder oorhangende rotse te bly. Hulle kom een-een of in pare voor en vreet klein ongewerweldes en soöplankton. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Reef fishes & corals – East coast of Southern Africa. Dennis King. Struik Nature. 1996 ISBN 978-1-86825-981-6 Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558. uBio (en) Smith, J. L. B., 1961. Fishes of the family Apogonidae of the western Indian Ocean and the Red Sea.


’n Kultusrolprent of kultusfliek is ’n rolprent met ’n kultusaanhang wat obskuur of ongewild by hoofstroomgehore is. Soms het die naam ook betrekking op prente wat deur groot ateljees uitgereik is wat met opset probeer om ’n kultusfliek te wees of wat deur hoofstroomgehore en -resensente aanvaar word. Die gehoor se reaksie én die fliek se inhoud bepaal wat ’n kultusprent is en wat nie. Die volgende lys prente is al kultusflieks genoem. Kultusrolprent Haigh, Ian (3 Mei 2010). "What Makes a Cult Film?". BBC News Magazine (in Engels). Geargiveer vanaf die oorspronklike op 10 November 2019. Besoek op 17 April 2013. Dirks, Tim. "Cult Films". Filmsite.org (in Engels). AMC Networks. Geargiveer vanaf die oorspronklike op 10 Mei 2020. Besoek op 19 April 2013. Dowling, Stephen (17 Oktober 2003). "When a cult film's not a cult film". BBC News (in Engels). Geargiveer vanaf die oorspronklike op 31 Oktober 2019. Besoek op 19 April 2013. "Cult Cinema: A Critical Symposium". Cineaste magazine, Winter 2008, Volume 34, No.1, cited on The Official Home of Joe Bob Briggs.


Mozzarella is 'n suidelike Italiaanse kaas tradisioneel van Italiaanse waterbuffelmelk gemaak volgens die pastafilatametode. Mozzarella het 'n "Tradisionele Spesialiteite Gewaarborg"-sertifisering van die Europese Unie ontvang in 1998. Hierdie beskermingskema vereis dat mozzarella wat in die Europese Unie verkoop word, volgens 'n tradisionele resep berei is. Die TSG sertifisering spesifiseer nie die melkbron nie, daarom kan enige soort melk gebruik word. In Italië word mozzarella met die melk van Italiaanse waterbuffels gemaak en is 'n belangrike varieteit. Die Italiaanse buffelmozzarella wat as "Mozzarella di Bufala Campana" bemark word, word deur die EU se beskermde oorsprongskema beskerm en mag slegs in uitgesoekte plekke geproduseer word, in die streke van Campania, Lazio, Apulië en Molise. Vars mozzarella is oor die algemeen wit, maar kan seisoenaal wissel tot liggeel, afhangende van die koei se dieet. Dit is 'n semi-sagte kaas. As gevolg van sy hoë voginhoud, word dit tradisioneel bedien op die eerste dag nadat dit gemaak is, maar kan vir tot 'n week in pekel gehou word, of langer in vakuumverseëlde pakkies.


Noer I is die eerste fase van 'n baie groot sonkragsentrale in Marokko. Dis is geleë in Warzazate (30°59'40,0" N, 6°51'48,0" O) Die kapasiteit bedra 143,0 MW (netto). Dit maak gebruik van gesmelte sout as medium vir hitteopslag. Die tegnologie wat gebruik word is termiese konsentrasie in paraboliese trogge. Die verwagting is dat dit 760 000 ton koolstofuitstoot per jaar gaan vervang. Koning Mohammed VI van Marokko het die eerste fase van die projek op 4 Februarie 2016 amptelik geopen. Daar sal nog twee fases volg wat op ander tegnologieë gebaseer is. Die eerste fase kos $894 miljoen (VS$) en die totale projek sal $9 miljard kos. Uiteindelik sal dit die grootste sonkragsentrale in die wêreld wees. Marokko wil hierdeur energie onafhanklik word. Video van die projek (in fr) "NREL webwerf" (in Engels). Geargiveer vanaf die oorspronklike op 9 Junie 2017. "Huffington Post, 9 Februarie 2016" (in Engels).


Die Kennedysentrum-eerbewys is ’n eerbewys wat jaarliks toegeken word aan mense in die uitvoerende kunste vir hul lewenslange bydrae tot die Amerikaanse kultuur. Ontvangers hoef nie Amerikaanse burgers te wees nie. Die eerbewyse word sedert 1978 toegeken en in Desember op ’n glansryke gala oorhandig in die John F. Kennedysentrum vir die Uitvoerende Kunste. "About the Honors" John F. Kennedy Center for the Performing Arts, URL besoek op 4 Oktober 2015 Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Shanie Joubert (skrywersnaam) is ’n Afrikaanse skrywer. As Shani Grové praktiseer sy as voorligtingsielkundige en skryf talle vakkundige boeke. Johanna Maria Magdalena Grové is in 1942 in Pretoria gebore. Sy word groot op George, waar sy in 1959 aan die Hoërskool Outeniqua matrikuleer. Daarna werk sy vir twee jaar as ’n bankklerk voordat sy verder studeer aan die Universiteit van Pretoria en ’n B.A.-graad en ’n Universiteits Onderwysdiploma behaal. Deur buitemuurse studie bekwaam sy haar verder in die sielkunde en behaal ’n M.A.-graad. In haar loopbaan werk sy vir verskeie organisasies, maar tree ook op as konsultant en bedryf ’n private praktyk. Benewens individuele en groepsberading bied sy ook werkswinkels aan in onder andere studiemetodes, lewensvaardighede en stresbestuur en lewer talle toesprake as motiveringspreker. Onderwerpe wat sy behandel sluit in angstigheid,  selfmotivering en die verskil in die breinfunksie van mans en vroue en hoe dit verhoudings beïnvloed. Sy is getroud, het twee kinders en woon in Pretoria. Na aftrede verhuis sy eers na Oos-Londen en later na Paul Roux in die Vrystaat. “Die hol mense” is ’n sielkundige roman waar die impak van die jeugervarings van die hoofkarakter Ilse Marais op haar volwasse lewe uitgebeeld word.


Postimpressionisme (ook Post-Impressionisme gespel) is ’n oorwegend Franse kunsbeweging wat rofweg tussen 1886 en 1905 ontstaan het; van die laaste impressionistiese uitstalling tot met die begin van fauvisme. Dit het ontstaan as ’n reaksie teen impressioniste se naturalistiese uitbeelding van lig en kleur. Vanweë die klem op abstrakte eienskappe of simboliese inhoud, het postimpressionisme ook neo-impressionisme, simbolisme, cloisonnisme, Pont-Aven-skool en sintetisme omsluit, sowel as sommige latere impressioniste se werk. Die beweging is gelei deur Paul Cézanne, Paul Gauguin, Vincent van Gogh en Georges Seurat. Die term "postimpressionisme" is die eerste keer in 1906 deur die Engelse kunsresensent Roger Fry gebruik. In 1910 het hy weer die term gebruik toe hy die uitstalling Manet and the Post-Impressionists reël. Hy het dit gedefinieer as die ontwikkeling van Franse kuns sedert Manet. Postimpressioniste het impressionisme uitgebrei, terwyl hulle die perke daarvan verwerp het; hulle het steeds helder kleure, dikwels die dik aanwending van verf en lewensgetroue onderwerpe gebruik, maar was meer geneig om geometriese vorms, verwronge beelde vir effek en onnatuurlike of wispelturige kleur te gebruik.


Kmdt. Johannes Cornelius Jacobus (noemnaam Hans) Lötter (Bouwersfontein, distrik Somerset-Oos, 15 Januarie 1875 – Middelburg, Kaap, 12 Oktober 1901) was ’n Boereverkenner, kommandant en Kaapse rebel tydens die Tweede Vryheidsoorlog. Lötter was die seun van Michiel Petrus Lötter en sy vrou, Maria Catharina Buys. Hy was onrustig van geaardheid en van jongs af lief vir reis. Nadat hy vanaf 1896 'n aantal jare in die Oranje-Vrystaat deurgebring het, het hy in 1899 na die Kaapkolonie teruggekeer waar hy op Noupoort 'n klein handelsonderneming begin het. Met die uitbreek van die Tweede Vryheidsoorlog op 11 Oktober 1899 het Lötter hom oor Middelburg, Kaap, na Colesberg begeef en in November daar as gewone burger by die Boeremagte aangesluit. Hy is gewond tydens 'n skermutseling tussen Bloemfontein en Kroonstad. Ná sy herstel het hy as rapportryer opgetree en in die hande van die Britte geval, maar op pad na Bloemfontein ontsnap, steeds in besit van sy rapport. Op 15 Desember 1900 het Lötter onder genl. P.H. Kritzinger oor die Oranjerivier die Kaapkolonie binnegeval. Genls.


Lantachar (lat. Lantacharius, * ?; † ?) was, volgens die aantekeninge van biskop Marius van Avenches tot 548 Frankies-Alemanniese hertog in die bisdom van Avenches. Hy is opgevolg deur Butilin. Dieter Geuenich: Geschichte der Alemannen. Verlag Kohlhammer, Stuttgart 2004, ISBN 3-17-018227-7 / ISBN 3-17-012095-6


Die Gustav Prellerprys vir Literatuurwetenskap en Letterkundige Kritiek is ’n letterkundige prys wat sedert 1968 deur die Suid-Afrikaanse Akademie vir Wetenskap en Kuns vir ’n lietratuurwetenskaplike werk in Afrikaans met inbegrip van letterkundige kritiek. Die prys word geborg deur Human & Rousseau-uitgewers Die prys is vernoem na die Suid-Afrikaanse joernalis, geskiedskrywer, kritikus en stigterslid van die Akademie, Gustav Preller 1970 – Prof. W.E.G. Louw 1973 – Prof. Rob Antonissen (postuum) 1976 – Prof. T.T. Cloete 1979 – Prof. H. van der Merwe Scholtz 1982 – Prof. Elize Botha 1985 – Prof. D.J. Opperman 1988 – Prof. J.C. Kannemeyer 1991 – Prof. Ernst van Heerden 1994 – Prof. André P. Brink 1997 – Prof. F.I.J. van Rensburg 2000 – Prof. H.P. van Coller 2003 – Prof. J.P. Smuts 2006 – Dr. H.C.L. Aucamp 2009 – Prof. Chris van der Merwe 2013 – Prof. H.M. Roos 2016 – Louise Viljoen 2019 – Prof. Heilna du Plooy Verwerk vanaf Die Suid-Afrikaanse Akademie vir Wetenskap en Kuns - Akademiepryse sedert 1909 "Die Raad van die Suid-Afrikaanse Akademie vir Wetenskap en Kuns: Bekronings 2016" (html).


Century City is 'n woon- en sakebuurt in Los Angeles se Westside met 'n oppervlakte van 176 akkers (71,2 ha). Dit is op 'n vroeëre buiteperseel van die 20th Century Fox-rolprentateljee ontwikkel wat in 1961 aan eiendomsontwikkelaars verkoop is. Die eerste gebou, die Gateway West Building, is in 1963 geopen. Dié kantoorgebou is in 2015 gesloop om plek te maak vir die uitbreiding van die Westfield Century City-winkelsentrum. Hierdie sentrum met talle restaurante is tans een van die vernaamste winkelbestemmings in Suid-Kalifornië. Century City grens in die noorde aan Westwood, in die suidweste aan West Los Angeles, aan Cheviot Hills in die suidooste, Pico-Robertson in die ooste en aan Beverly Hills in die noordooste. In Century City het die hoogste wolkekrabbers in Suid-Kalifornië buite Los Angeles se middestad ontstaan. Daar is geen enkelgesinshuise in die buurt nie; huisvesting word uitsluitlik in woonstelgeboue verskaf. Bekende vroeëre bewoners het die regisseur Billy Wilder ingesluit. Die vroeëre president Ronald Reagan het tydens en ná sy ampstermyn 'n kantoor op die 34ste verdieping van Fox Plaza gehuur.


Aaron Arrowsmith, (Winston, Durham, Engeland, 14 Julie 1750 – Londen, 23 April 1823) was ’n kartograaf en uitgewer van landkaarte. Arrowsmith moes reeds op jeugdige leeftyd self die mas opkom weens sy vader se vroeë dood. Sy moeder trou weer, maar die stiefvader bring die kinders se erfdeel deur. Ná 'n skamele opleiding gaan hy omstreeks 1770 na Londen waar hy eers in die landmeetkunde en daarna as kaarttekenaar werksaam is. In 1790 publiseer hy die eerste van sy eie kaarte, wat sy lang en voortreflike reeks van ongeveer 200 landkaarte van baie dele van die aardbol inlui. Sy werk word gekenmerk deur akkuraatheid, die betroubaarheid van sy inligtingsbronne en die goeie gehalte van die gravering. Hy word deur sy seuns, Aaron en Samuel, en sy neef John Arrowsmith (1790–1873) bygestaan. Ná Arrowsmith se dood sit die seuns die sakeonderneming voort totdat Samuel in 1839 oorlede is, toe John (wat ná die dood van sy oom op eie houtjie voortgegaan het) na die firma terugkeer en dit vir die res van sy lewe bestuur.


Miles Bowker (Deckham's Hall, Gateshead, Durham, Engeland, 1759 – Tharfield, distrik Albanie, 25 Maart 1839) was ’n boer en leier van ’n klein geselskap 1820-Setlaars. Hoewel hy goeie kontakte in Brittanje gehad het, was hy en sy gesin 'n model van besadigde ywer in Albanie. Bowker was die oudste kind van Thomas Bowker die jonge, van Deckham's Hall, wolfabrikant en skeepseienaar, en sy vrou (geb. Monkhouse) van Bloan, Westmorland. Hoewel hulle 'n ou gesiene familie was, is die verhaal dat hulle van een van die regters van Karel I, sir John Bourchier, afstam, waarskynlik onwaar. Bowker tree in die huwelik met Anna Maria Mitford, 'n dogter van John Mitford, van Mitford Castle, Northumberland. Gedurende die eerste driekwart van sy lewe, in Engeland, is Bowker eers skeepseienaar in vennootskap met sy broer Benjamin Bowker en vervolgens, nadat die handel 'n ernstige knou gekry het in die revolusionêre en Napoleontiese Oorloë, 'n suksesvolle skaapboer, eers in die Cheviots en later met merinoskape in Devon en Wiltshire, waar hy eindelik vir £14 000 uitverkoop.


Hauts-de-France is 'n Franse gewes (Frans: région) in die noorde van Frankryk wat uit die ou geweste van Nord-Pas-de-Calais en Pikardië bestaan. Die gewes Hauts-de-France bestaan sedert 2016. (af) Opper-Frankryk Wikimedia Commons het meer media in die kategorie Hauts-de-France. (fr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


J.A. Lückhoff (1908–1975) was die skrywer van die gewilde reeks jeugboeke oor “Die vistermanne”. Johann Anton Lückhoff is op 22 Augustus 1908 op Durbanville naby Kaapstad gebore Sy vader, ds. A.D. Lückhoff, wat in 1874 in die pastorie op Colesberg gebore is terwyl sy vader, ds. Anton Daniël Lückhoff, leraar van die NG gemeente Colesberg was, was predikant van die NG gemeente Darling. In 1916 word sy ds. Lückhoff aangestel as Algemene Sekretaris van die Armesorg van die Kaapse Kerk en die gesin verhuis na Stellenbosch. Hier kry Anton sy skoolopleiding. Na matriek studeer hy verder aan die Universiteit van Stellenbosch, waar hy ’n B.Com.-graad behaal en hom ook bekwaam as onderwyser. In 1932 begin hy onderwys gee op Lady Grey, waarna hy onderwysposte beklee op Parow, aan die Hoërskool Nassau in Mowbray, Clanwilliam en dan aan die Hoër Volkskool, Graaff-Reinet. Hy is getroud met Corrie Visser van Porterville en hulle het drie kinders. Die seuns August en Abraham is albei predikante, terwyl die dogter Cecilia ’n onderwyseres is. Hy is oorlede op 23 Junie 1975.


Theunis C.C. Lombard is ’n Afrikaanse digter. Theunis Christiaan Christoffel Lombard is op 15 September 1923 in Port Elizabeth gebore Hy word groot op sy ouers se plaas in die distrik Somerset-Oos, waar hy ook sy eerste skoolopleiding in ’n plaasskool ontvang. Hierna sit hy sy skoolopleiding voort op Riebeeck-Oos en matrikuleer dan in 1942 aan Gill Kollege op Somerset-Oos. Vanaf 1943 studeer hy verder aan die Universiteit van Pretoria, eers in die medisyne, maar hy verander later van studierigting na lettere en wysbegeerte. Hy voltooi egter nie sy studies nie en verlaat die universiteit sonder om te gradueer. Sy swerwersdrang veroorsaak dat hy na sy studies vir ’n lang ruk deur Suid-Afrika swerf en talle los werkies doen, soos boer, klerk en die bestuur van swaar vragmotors. Hy doen dit in die verlange om ’n nabyheid met die veld te kan ervaar, in teenstelling met die sterk materialistiese gees wat hy in die stede opgemerk het. In 1956 begin sy loopbaan in die Staatsdiens in Pretoria, waar hy buitemuurs verder studeer aan die Universiteit van Pretoria en in 1960 die B.A.-graad behaal met Sielkunde en Sosiologie as hoofvakke.


Haaibekvygie of haaibekkie (Gibbaeum shandii) is 'n dwergplantjie wat endemies aan Suid-Afrika is. Dit word op die SANBI-rooilys as veilig (LC) gelys. Dit kom by Swellendam in die Wes-Kaap voor en groei veral op hellings wat met kwarts bedek is. Die vetplantjie bestaan uit twee dik blaadjies. Die een is langer as die ander en saam lyk hulle op 'n haai se bek. Dit verklaar die naam haakbekkies vir hierdie spesie. Die naam word soms ook gebruik vir die visbekkie G. pubescens. Die plantjie word net 5 cm hoog, maar groei in polle wat 10 cm of meer breed word. Die blare is met silwergryse haartjies bedek. In die winter kry dit madeliefieblomme wat pers of pienk is en lank bly bloei. "SANBI-rooilys". Geargiveer vanaf die oorspronklike op 8 Augustus 2014. "cactus-art" (in Engels). Geargiveer vanaf die oorspronklike op 22 Oktober 2019. Besoek op 26 Oktober 2016.


Vincent Oliphant is ’n Afrikaanse digter. Vincent Oliphant is op 8 April 1954 op Alicedale in die Oos-Kaap gebore. Hy voltooi sy laerskoolloopbaan aan die Alicedale Metodiste Primêre Skool waarna hy standerds ses en sewe aan die Uitenhage Hoërskool voltooi en dan in 1971 matrikuleer aan die Hoërskool Paterson in Port Elizabeth. Hy is in hierdie jaar derde in die Senior Sertifikaat-eksamens van Kaapland. Daarna studeer hy verder aan die Universiteit van Wes-Kaapland en verwerf in 1974 ’n B.Sc.-graad met Wiskunde en Fisika as hoofvakke en in 1975 ook die Sekondêre Onderwysdiploma. In hierdie tyd skryf hy gereeld en sluit hom ook aan by die UWK Letterkundevereniging onder leiding van Andries Oliphant, waar sy eerste gedigte in die vereniging se nuusbrief verskyn. Na kwalifikasie gee hy vanaf 1976 vir ’n aantal jare onderwys in Wiskunde en Natuur- en Skeikunde aan sy alma mater, die Hoërskool Paterson in Port Elizabeth. Hy skryf ook vir verdere studie in by Rhodes Universiteit in Grahamstad en behaal ’n B.Ed.-graad en later ’n M.Ed.-graad in Wiskunde-onderrig. Sy volgende betrekking is as Wiskunde dosent by die Dower-Opleidingskollege in Port Elizabeth, terwyl hy ook deeltyds betrokke is by die Iqhayiya Tegniese Kollege.


John Dryden het in 1668 in sy “Essay of Dramatick Poesie” feestelik beweer dat drama 'n “lewendige beeld van die menslike natuur is, wat die passies en humor en die lot waaraan die mens onderworpe is verteenwoordig tot genot en lering van die mensdom.” Dis veral die “lewendige beeld” wat drama anders maak as blote geskrewe stories, liedere of skilderwerke. Drama kom van die woord “dran” wat “om te doen” in Grieks beteken. Ons kan redeneer dat drama ontstaan het uit die mens se behoefte om 'n storie te vertel oor daaglikse gebeurtenisse. Sommige van ons is in staat om hierdie gebeure meer “dramaties” uit te beeld. Dit is veral die storievertellers tussen ons wat ons vermaak met hul vermoë om mense na te aap en gebeure met klanknabootsing, gebare en bewegings te vertel. 'n Dramatiese storie word dus deur die liggaam en stem vergestalt as karakters. Drama gebruik die mens se liggaam en stem om ander mense voor te stel in situasies. Dit is dus 'n kinestetiese of bewegende en ouditiewe of verklankte kunsvorm.


Kathleen Doyle "Kathy" Bates (gebore op 28 Junie 1948) is ’n Amerikaanse aktrise en regisseur wat al verskeie pryse vir haar werk in rolprente en op televisie gewen het. Ná klein rolle in die 1970's en 1980's in rolprente en op TV het Bates bekendheid verwerf met haar spel in Misery (1990), waarvoor sy ’n Oscar vir beste aktrise gewen het; sy is ook vir ’n Golden Globe benoem. Daarna het rolle in Fried Green Tomatoes (1991) en Dolores Claiborne (1995) gevolg voordat sy Molly Brown in Titanic (1997) gespeel het. Sy is vir ’n Tony benoem vir haar spel in 1983 in die Broadway-verhoogstuk 'night, Mother. Sy het ’n Screen Actors Guild Award vir beste vroulike byspeler gewen vir haar spel in Primary Colors (1998), waarvoor sy ook vir ’n Oscar benoem is. Sy is in 2002 weer vir ’n Oscar vir beste vroulike byspeler benoem vir About Schmidt (2002). Bates het 13 Emmy-benoemings vir haar werk op TV gekry – twee daarvan was vir die reeks Harry's Law.


Antje is 'n ou Duitse vroulike voornaam van Friesiese oorsprong. Ou Friesiese en Nederlandse vorm (13de tot 15de eeu) van die naam Anna (in Friesies vandag nog as Ansje). Daar bestaan ook 'n verlatynste vorm Antja. Die Rooms-Katolieke naamdag vir die oorspronklike Hebreeuse vorm van die naam is 26 Julie. Antje Bultmann (* 1941), Duitse joernalis, wetenskapsjoernalis en nie-fiksie skrywer Antje Busch Schulte (* 1978), Duitse swemmer Antje Dertinger (* 1940), Duitse skrywer Antje Tuin (1951–1993), Omroeper van die DDR-televisie Antje Hagen (* 1938), Duitse aktrise Antje Harvey (* 1967), Duitse oorland-skiër en biathleet Antje Herbst (* 1967), Duitse kaptein Antje Huber (1924–2015), Duitse politikus (SPD) Antje Jackelén (* 1955), Aartsbiskop van die Kerk van Swede Antje Köster (* 1964), Duitse politikus (SPD), burgemeester van Hattersheim am Main Antje-Katrin Kühnemann (* 1947), Duitse dokter en TV-aanbieder Antje Lenz (* 1988), Duitse handbalspeler Antje Angela Malestein , sien Angela Malestein (* 1993), Nederlandse handbalspeler Antje Mönning (* 1978), Duitse aktrise Antje Rávic Strubel (* 1974), Duitse skrywer Antje Siebrecht (1958–2013), Duitse visuele kunstenaar Antje Vollmer (* 1943), Duitse politikus (Bündnis 90/Die Grünen) Antje Weisgerber (1922–2004), Duitse aktrise Antje, 'n Walrus van Janosch, geïnspireer deur en vernoem na die Walrus Antje (sien hieronder).


Die Tigray-streek (ክልል ትግራይ kilil Tigrāy) is die mees noordelike van die nege etniese streke (kililat) van Ethiopië. Tigray is die tradisionele tuiste van die volkere Tigray, Erob en Kunama. Tigra staan ook bekend as Streek 1 ingevolge die federale Grondwet. Die hoofstad is Mekelle, wat ook bekendstaan as die Noorderster. Tigray word in die noorde begrens deur Eritrea, in die weste deur Soedan, en die Amhara-streek in die suide en suidweste. Buiten Mek’ele, is ander vername stede in Tigray onder meer Hawzen, Abiy Addi, Adigrat, Adwa, Aksum, Humera, Korem, Maychew, Qwiha, Shire (Inda Selassie), Wukro en Zalambessa. Ook die geskiedkundig belangrike dorp Yeha is in die streek geleë. Tigray-konflik van 2020 Wikimedia Commons het meer media in die kategorie Tigray-streek.


Die dorpie Tibur word gestig. Dit is die hedendaagse Tivoli, 'n antieke Italiaanse dorpie in Lazio, omtrent 30 km oos-noordoos van Rome, by die oog van die Anienerivier waar dit ontspring in die Sabine-heuwels. Die einde van die Latynse Oorlog breek die mag van die Latynse Liga. Rome beheers Latium en is die magtigste staat in Midde-Italia. Artaxerxes III, koning van Persië (vermoor) (* c. 425 v.C.) Archidamus III, koning van Sparta (gesneuwel in oorlog) Hicetas, Griekse filosoof (* c. 400 v.C.) Shang Yang, Chinese staatsman van Qin (tereggestel) (* 390 v.C.) Xiao van Qin, Hertog van Qin, China (* 381 v.C.) Roman Italy, 338 BC – AD 200: A Sourcebook Routledge Sourcebooks for the Ancient World, Kathryn Lomas Routledge, 2014, ISBN 1-317-95235-9, ISBN 978-1-317-95235-0


Aan de Doorns is 'n nedersetting aan die Nuyrivier, sowat 7 km suidoos van Worcester in die Wes-Kaap, Suid-Afrika. Die naam is van Nederlandse oorsprong en beteken letterlik "by die dorings". NG gemeente Worcester-Oos (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. Koördinate: 33°41′58″S 19°29′29″O / 33.69944°S 19.49139°O / -33.69944; 19.49139


Aasvoëlberg is 'n berg in die Oos-Kaap, Suid-Afrika, 7 km noordnoordoos van Willowmore en 6 km suidoos van Perdepoort. In die 18de eeu het die berg bekendgestaan as De Qua, wat 'n vermenging van Nederlands en 'n Khoikhoi-taal is en Die Aasvoël beteken. (en) Raper, Peter Edmund. 2004. New Dictionary of South African Place Names. Johannesburg & Cape Town : Jonathan Ball Publishers. Koördinate: 33°14′06″S 23°27′33″O / 33.23500°S 23.45917°O / -33.23500; 23.45917


Abbotsford in Gauteng, Suid-Afrika, is 'n voorstad van Johannesburg. Dit grens aan die voorstad Oaklands en is sowat 7 km noordoos van die Johannesburgse stadsaal geleë. Abbotsford is omstreeks 1902 aangelê en genoem na Abbotsford aan die Tweed in Skotland, die tuiste van sir Walter Scott. "Subplek Abbotsford". Sensus 2011. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Ichaboe is een van die twaalf Pikkewyn-eilande aan die kus van Namibië. Dit het bekend geword weens die ryk ghwano-neerslae. Die eilandjie lê 48 km noordwes van Lüderitz en in die ǀǀKaras-streek, 1,4 km van die kus en 6,5 km suid van Mercury-eiland. Sy koördinate is 25° 43' S en 14° 50' O. Die eilandjie is maar 6½ ha groot, 483 m lank, 161 m breed en 1,6 km in omtrek. Berg Stromboli is op 8 m die hoogste punt op die andersins plat eiland. 'n Seemuur van 3 m omring die eiland om robbe te keer en die afspoel van ghwano teen te werk. Platforms is aangebring om die area waarop ghwano versamel kan word te vergroot. Al die eilande aan die weskus van Suid-Afrika en Namibië is barre rotse wat skuiling en broeiplek bied aan seevoëls en robbe. Robbeneiland is die enigste met 'n beduidende plantegroei. Miljoene voëls besoek Ichaboe in die somermaande om te broei. 'n Sterk ammoniakreuk hang dan om die eiland weens die voëlmis. Die volgende voëls kom in groot getalle op Ichaboe voor: Witmalgas (Morus capensis), hul aantal neem af omdat daar weens oorbevissing minder voedsel in die omringende see is.


Adriana Hendrina Spyker (Amsterdam, Nederland, 11 Februarie 1840 – Wellington, Kaapkolonie, 11 April 1914) was ’n baanbrekeronderwyseres wat middel 1875 na Suid-Afrika gekom het om Hollands aan die toe 18 maande oue Hugenote-seminarie te onderrig. Die Hugenote-seminarie is in Januarie 1874 deur die toedoen van ds. Andrew Murray gestig om te voorsien in die dringende behoefte aan onderwyseresse in die Kaapkolonie. Dit was die eerste instelling wat naskoolse onderrig uitsluitlik aan vroue gebied het. Ds. Murray het die eerste twee onderwyseresse, mej. Abbie Park Ferguson en Anna Bliss, uit Amerika gewerf waar hulle studeer het aan die Mount Holyoke-vroueseminarie in die deelstaat Massachusetts. Ferguson en Bliss het in die beginjare al die onderwyseresse vir die Seminarie op Wellington oorsee gewerf, van wie die eerste drie middel 1875 in Suid-Afrika aangekom het. Die Engelsonderwyseresse destyds het uit Skotland gekom en dié vir musiekonderrig uit Duitsland. Mej. Spyker het by die Seminarie aangesluit ten tyde van die opening van ’n tweede gebou wat in die groot vraag na verblyf vir die leerders moes voorsien. Voor die tyd moes mej. Wells en 16 van die hoërskooldogters in die pastorie van ds. en mev.


Elandspark is 'n voorstad van Johannesburg. "Subplek Elandspark". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Ferreirasdorp is 'n voorstad van Johannesburg in Suid-Afrika, in die voormalige "Area 9". Ferreirasdorp is gestig deur Col. I.P Ferreira in 1886 "Subplek Ferreirasdorp". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die voorkomsgebied van 'n takson is die gebied waarbinne dit voorkom. Die IUBN gee daarvoor twee verskillende definisies. Die eintlike voorkomsgebied (EOO: extent of occurrence) wat gevorm word deur op 'n kaart met plekke waar die spesie aangetref is 'n minimale lyn te trek wat al die waarnemings omsluit. Soms kan daar twee of meer geskeie voorkomsgebiede wees. Die voorkomsoppervlakte (AOO: area of occurrence) wat bepaal word deur binne die voorkomsgebied vierkante aan te bring en die aantal vierkante wat daadwerklik beset word deur die spesie op te tel. Rondswerwende indiwidue word nie meegereken. Die verskil is belangrik omrede die spesie binne sy voorkomsgebied gewoonlik nie oorals effens voorkom nie, maar net op bepaalde plekke waar geëiende habitat voorhande is. Indien die habitat bedreig word, kan die voorkomsoppervlak verminder en die voorkomsgebied yler bevolk raak. Die grootte van die voorkomsgebied en -oppervlakte is 'n belangrike maat vir die bepaling van die bewaringstatus van 'n spesie. "Atlas of living Australia" (in Engels). Geargiveer vanaf die oorspronklike op 31 Maart 2020.


Die Lansvaring (Pleopeltis macrocarpa (Bory ex Willd.) Kaulf.) is 'n varingspesie wat in Suid-Afrika in die provinsies Wes-Kaap, Oos-Kaap, KwaZulu-Natal, Vrystaat, Gauteng, Mpumalanga en Limpopo voorkom. Die plant het 'n groot voorkomsgebied wat die tropiese Afrika en die westelike gebied van die Indiese Oseaan omvat. Die variëteite P. m. var. laciniata en var. intejecta word in Peru, Mexico en Guatemala aangetref. Die plant is epilieties of epifieties. Dit het 'n wortelstok wat tot 2 mm dik kan wees en sydelings vertak is. Die blare is reguit of geboë en kan 300 mm lank wees. Die stingel is tot 52 mm lank en 1,2 mm dik. Dit groei in diep skaduwee in vogtige immergroen bosse. Dit vermeerder deur spore of deur die vertakte wortelstokke. Die groei is beperk tot die natseisoen. In die droë wintermaande rus die plant. "SANBI-rooilys" (in Engels). Geargiveer vanaf die oorspronklike op 20 September 2015. Swaziland ferns and fern allies J.P. Roux 2003 Southern African Botanical Diversity Network Report No. 19. SABONET, Pretoria.


Ds. Jan Hendrik Kruger (Venterstad, Kaapkolonie, 10 September 1878 – waarskynlik Postmasburg, 3 September 1963) was ’n predikant in die Gereformeerde Kerk en as J.H. Kruger skrywer van drie Afrikaanse romans. Sy waardevolste bydrae wat skryfwerk betref, lê egter op die gebied van die kategetiese onderwys. Jan Hendrik Kruger se ouers was Johannes Christiaan Kruger en Johanna Maria Snyman. Hy het 'n broer gehad wat ook predikant geword het, Gert Hendrik Jacobus, wat getroud was met Christina Kruger en wie se seun Gerrit ook tot die bediening toegetree het. Ds. Kruger het sy eerste onderwys op sy ouerplaas, Beschuitfontein, en op Venterstad ontvang en matriek in 1899 geslaag. Sy ouers het vanaf 1895 op Heidelberg in die ZAR gewoon en met die uitbreek van die Tweede Vryheidsoorlog het hy by die Boeremagte aangesluit. (Volgens ’n ander bron was hy op Burgersdorp met die uitbreek van die oorlog en het vriende hom deur die Grootrivier help kom om hierdie doel te bereik.) Hy het deelgeneem aan die veldslae van Colenso en Ladysmith en op 24 Januarie 1900 by die Slag van Spioenkop in Natal gewond.


Louis de Villiers is 'n bekroonde Afrikaanse sportjoernalis en skrywer van ’n rugbyriller. Die predikant, digter en koerantredakteur I.L. de Villiers was sy vader. Louis de Villiers is die oudste seun van die bekende[verwysing benodig] digter, teoloog en joernalis I.L. de Villiers, en Rina Visser. Sy jonger broer is Jacques. Louis voltooi sy skoolopleiding aan die Hoërskool Zwaanswyk in Retreat in die tyd dat sy vader predikant was van die NG gemeente Constantia, studeer in die regte aan die Universiteit Stellenbosch en voltooi dan sy twee jaar verpligte militêre diensplig. Hy sluit daarna as joernalis by die redaksie van Die Burger aan en word later sportjoernalis by Rapport, waar hy verskeie pryse wen met sy sportverslaggewing. Hy is ongetroud en woon in Observatory in Kaapstad. Sy debuut is met die rugbyriller Kaapstad Karma-Polisie ontmoet die Bokke, waarin geweld, dwelms en prostitusie ’n groot rol speel. Groot weddenskappe kan gewen word as die uitslag van rugbywedstryde beïnvloed kan word en die sindikate wat hierin betrokke is, stuit vir niks nie. Die boek maak opslae met sy uitbeelding van grafiese geweld en kru taalgebruik, wat alles oortref wat voorheen in hierdie verband in Afrikaans gepleeg is.


Die Pretoria Nasionale Botaniese Tuin is bekend om sy inheemse sowel as uitheemse plante. Hierdie “groen long” lê in die area Brummeria aan die oostekant van Pretoria. Die tuin is 76 ha groot, en in 1984 vir die publiek oopgestel, alhoewel die tuin reeds sedert 1946 ontwikkel word op 'n terrein wat by die Universiteit van Pretoria oorgeneem is. In die tuin is ook die hoofkantoor van die Suid-Afrikaanse Nasionale Botaniese Instituut (beter bekend as SANBI) en die Nasionale Herbarium gehuisves. Groot versamelings vygies, broodbome en medisinale plante is hier te besigtig. Onder die unieke en bedreigde plante staan die vetplantversameling uit wat afkomstig van Madagaskar is. Die park is die tuiste van verskeie spesies reptiele en klein soogdiere, sowel as 200 voëlsoorte. Verskeie geplaveide wandelpaadjies is dwarsdeur die park aangelê. 'n 35 m hoë kwartsiet-dagsoom verdeel die tuin van wes na oos in twee dele: 'n koeler suidelike kant en 'n duidelik warmer noordelike deel. Dit skep twee unieke wêrelde vir botanici en belangstellende besoekers. www.gauteng.net www.sanbi.org Wikimedia Commons het meer media in die kategorie Pretoria Botaniese Tuin.


Postmoderne kuns is 'n groep kunsbewegings wat daarop gerig was om sekere aspekte van modernisme of aspekte wat in die nasleep daarvan ontwikkel het, te betwis. Oor die algemeen word bewegings soos intermedia, installasiekuns, konsepsuele kuns en multimedia as postmodern beskryf. Daar is verskeie eienskappe wat kuns as postmodern kategoriseer; dit sluit in bricolage, die prominente gebruik van woorde as die sentrale kunselement, collage, toeëiening, vereenvoudiging, vertoonkuns, die herwinning van vorige style en temas in 'n hedendaagse konteks, sowel as die afbreek van die skeidsmuur tussen skone en hoë kunste en lae kuns en populêre kultuur. Die oorwegende term vir kuns wat sedert die 1950's geskep is, is "kontemporêre kuns". Nie alle kuns wat kontemporêr genoem word, is egter postmodern nie, en eersgenoemde sluit kunstenaars in wat steeds in modernistiese en laat modernistiese tradisies werk, sowel as kunstenaars wat postmodernisme om ander redes verwerp. Arthur Danto redeneer dat "kontemporêr" die breër term is, en dat postmoderne voorwerpe 'n "subsektor" van die kontemporêre beweging is.


Lyfland, verouderd, Liefland, ook Eifland, Latyn Livonia, Pools Liwonia, Lyfs Līvõmō, Lets Vidzeme, Russies Ливония (Liwonija), Esties Liivimaa is die naam van 'n historiese streek in die Baltikum. Die Naam is afgelei van die Fins-Oegriese stam van die Liv. Lyfland beskryf in 'n breër sin, die gebied van die hedendaagse State Estland en Letland in die voormalige Meesterdom Lyfland binne die staat van die Duitse Orde. Lyfland, in die enger sin beskryf slegs die streek noord van Riga tot by die Peipusmeer, wat gebiedsgewys ooreenstem met die Lettiese streek van Vidzeme in die suidelike helfte van Estland. Deesdae word dikwels net Vidzeme met Lyfland vergelyk, wat nog 'n vernouing van die begrip tot gevolg het. Die eerste nedersettings op die gebied van vandag se Baltiese State van Litaue, Letland en Estland het hulle oorsprong in die tyd van die eerste eeu voor Christus. In die gebied het naas die Baltiese stamme van o.a. die Koere, Semigalliers, Selone, Lettgalle was daar ook die fins-Ugrianse Livs veral in die noorde.


S.W. Liebenberg (1905–1968) was ’n Afrikaanse dramaturg en skrywer van godsdienstige jeugliteratuur. Schalk Willem Jacobus Liebenberg is op 19 Maart 1905 op Piketberg in die Kaapprovinsie gebore. Hier ontvang hy ook die grootste gedeelte van sy skoolopleiding. Na ’n tydjie op Stellenbosch vertrek hy aan die einde van 1925 na Edinburgh in Skotland om hom voor te berei vir evangelisasiewerk. Vanaf 1927 tot aan die einde van 1935 doen hy meesal onder die jeug evangelisasiewerk in Ierland, Skotland en daarna in Suid-Afrika. In hierdie tyd besoek hy vir drie jaar lank skole vir die Christen-Studentevereniging en die Children’s Special Mission. Vanaf 1936 tot aan die einde van 1938 is hy in diens van die Departement van Arbeid en Volkswelsyn as Welsynsbeampte en aanvaar daarna die pos as hoof van ’n jeugdige misdadiger-inrigting. Aan die begin van 1940 word hy takbestuurder van die Christen Studentevereniging (CSV) se boekwinkel in Johannesburg. In 1944 word hy bevorder tot Hoofbestuurder van die CSV-Boekhandel met kantore op Stellenbosch. Hy verteenwoordig die CSV in 1946 op die Algemene Vergadering van die Wêreld Federasie van Christen Studente te Genève in Switserland en maak van die geleentheid gebruik om soveel moontlik Europese lande te besoek om navorsing te doen oor die uitgewersbedryf.


Sarina Dönges is ’n Afrikaanse digter. Sarina Laetitia Dönges is op 9 Januarie 1965 gebore. Na skool studeer sy Drama aan die Pretoria Technikon en begin dan haar eie kinderteater in 1987. In 2002 verskuif sy haar fokus na drama klasse vir jong kinders en bied individuele klasse asook groepklasse aan by verskeie laerskole in Pretoria, asook by haar privaat atljee in Queenswood. Van haar gedigte verskyn in letterkundige tydskrifte (soos Standpunte in Augustus 1986 en Tydskrif vir Letterkunde) en word ook in 2001 opgeneem in “Nuwe Stemme 2”. Haar debuutbundel, “In die tyd van uile”, is ryk aan Bybelse intertekste en verwysings uit die kuns en teater. Die bundel word in vier afdelings verdeel, waar die eerste afdeling die aard van drome, dood en slaap, dit wil sê die onbewuste en mitologiese, verken. In “Daniël aan Nebukadnesar” word die profeet se voorspellings van die heerser se vernedering en verlies aan mag in grieselige beelde geskets. Die vernuftige “Winterskap” skets die oudwordproses en oorgang na die dood op ironiese wyse, met geestige vergelyking van die aardse met die hemelse.


Casparus Johannes Adam Vos beter bekend as Cas Vos is ’n Afrikaanse digter, teoloog en akademikus en professor in Teologie aan die Universiteit van Pretoria. Cas Vos is op 15 Mei 1945 in Rustenburg gebore as die oudste van vyf kinders van Willem Albertus Vos en Johanna Hendrina Botha. Sy ouers boer in Brits en Marikana en trek later na Pretoria, waar sy pa by die Spoorweg werk en later sy eie vervoerbesigheid besit. In 1979 is sy ma oorlede en in 1986 sy pa. Cas begin sy skoolopleiding in 1952 by die Laerskool De Kroon in Brits, maar is nie lank hier voordat hulle Pretoria toe trek nie. Hier gaan hy skool aan die Laerskool Andries Pretorius en matrikuleer dan aan die Hoërskool Tuine, waar hy die dux-leerling is. In standerd agt wen hy die voordragwedstryd vir al die skole in Pretoria en ontvang hiervoor ’n vergulde sertifikaat. In dieselfde jaar ontmoet hy sy aanstaande vrou, Lida Steenkamp, by ’n troue. Na skool studeer hy verder aan die Universiteit van Pretoria en voltooi in 1966 sy B.A.-graad in die Wysbegeerte en in 1969 die Diploma in Teologie, beide met lof.


Sunset Acres is 'n voorstad van Johannesburg, Suid-Afrika. Dit is in Johannesburg se E-streek geleë. "Subplek Sunset Acres". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


River Club is 'n voorstad van Johannesburg, Suid-Afrika. Dit is in Johannesburg se E-streek geleë. "Subplek River Club". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die perde-uintjie (Moraea tripetala (L.f.) Ker Gawl.) is 'n geofiet wat endemies is aan Suid-Afrika. Dit kom in die Wes-Kaap voor. SANBI onderskei tussen drie subspesies: Moraea tripetala (L.f.) Ker Gawl. subsp. tripetala Moraea tripetala (L.f.) Ker Gawl. subsp. jacquiniana (Schltr. ex G.J.Lewis) Goldblatt & J.C.Manning Moraea tripetala (L.f.) Ker Gawl. subsp. violacea Goldblatt & J.C.Manning Die laaste subspesie kom op kleigrond in die renosterveld van Ceres tot Worcester en Barrydale voor en is 'amper bedreigd' (NT). Die ander twee subspesies is as 'veilig' (LC) gelys. Hierdie plant is slank en 10 – 50 cm hoog met een of meer vertakkings. Dit het enkelvoudige blare wat uit die bodem groei. Die blomme het drie opvallende buitenste blomblare. Die ander blomblare is sterk in grootte verminder. Die blomme is reukloos en word deur bye besoek. ook: bloutulp, dwergtulp, kleinuintjie "SANBI-rooilys" (in Engels). Geargiveer vanaf die oorspronklike op 9 September 2015. "SANBI-rooilys" (in Engels).


Die 34ste jaarlikse Cannes-rolprentfees is van 13-27 Mei 1981 gehou. Die Franse regisseur en draaiboekskrywer Jacques Deray was die voorsitter van die jurie. Altesaam 42 rolprente en kortfilms het om pryse meegeding. Die Poolse rolprent Man of Iron (Człowiek z żelaza) van die regisseur Andrzej Wajda het die Palme d'Or gewen. Die fees is afgesluit met Honeysuckle Rose van die regisseur Jerry Schatzberg. "1981 - National Heritage" (in Frans). Geargiveer vanaf die oorspronklike op 22 April 2017. Besoek op 10 Desember 2013. "Awards 1981 : All Awards". Geargiveer vanaf die oorspronklike op 14 April 2017. Besoek op 10 Desember 2013. "The closing films at Cannes" (in Frans). Geargiveer vanaf die oorspronklike op 8 April 2014. Besoek op 10 Desember 2013. Fees se amptelike webtuiste Hierdie artikel is vertaal uit die Engelse Wikipedia


Noordwyk is 'n voorstad in Midrand, noord van Johannesburg, Suid-Afrika. "Subplek Noordwyk". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Townsview is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Townsview". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Linmeyer is 'n voorstad van Johannesburg, Suid-Afrika. Dit is in Johannesburg se F-streek geleë, sowat 7 km suid van die stadsaal. Dit word begrens deur Oakdene in die weste, The Hill in die noorde, onbeboude heuwels in die ooste en die N12 Suidelike Verbypad in die suide. Die voorstad Linmeyer is aangelê op die plaas Klipriviersberg en op 25 Junie 1947 geproklameer, een van minstens 10 voorstede wat op die plaas gebou is en moontlik die derde jongste, aangesien Roseacre, wat min of meer ewe oud is, langer as 'n maand vantevore geproklameer is, op 14 Mei, maar Elladone (1955) en Unigray (1956), die laaste twee, eers sowat 10 jaar later. Die naam is 'n vervorming van Lynne Meyer, vrou van die eienaar van die plaas Klipriviersberg, Johan George Meyer, waarskynlik die seun van die oorspronklike eienaar, die Volksraadslid J.P. (Jan) Meyer. (en) Raper, Peter. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Linmeyer". Sensus 2011.


Nasrec is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Nasrec". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Oakdene is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Oakdene". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Internasionale Komitee vir die Taksonomie van Virusse gee aan virusse name en gee ’n taksonomiese lys van virusse uit. Die mees onlangse lys is dié van 2011. Hierop word die erkende genusse en spesies genoem en indien bekend die families en ordes waartoe hulle behoort. Die name is Engels.


Menachem Begin (Hebreeus: מְנַחֵם בֵּגִין), gebore as Mieczysław Biegun, (16 Augustus 1913 in Brest (Russiese Ryk) – 9 Maart 1992 in Tel Aviv) was 'n Israeliese politikus. Begin was 'n korporaal in die Poolse weermag tydens die begin van die Tweede Wêreldoorlog. In 1942 het hy na die Britse mandaat van Palestina geëmigreer en in 1943 het hy die leier van die Joodse paramilitêre organisasie Irgoen geword. Hy was die stigter van die liberale Likoed-party. Van 1977 tot 1983 was hy die sesde premier van Israel gewees. In 1979 het hy ’n vredesooreenkoms met president Anwar Sadat van Egipte gesluit wat as die Camp David-ooreenkoms bekend is. Beide Sadat en Begin het in 1978 die Nobelprys vir Vrede vir hierdie verhandelinge ontvang. Begin het daarbenewens tydelik die poste van minister van Buitelandse Sake, Justisie, Landbou en Verdediging beklee. Hy is in 1992 aan 'n hartaanval oorlede en is op die Olyfberg begrawe. Sy seun Benny Begin (1943) is ook 'n politikus en vir die Likoed-party 'n lid van die Knesset gewees.


Rispark is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Rispark". Sensus 2001. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Noreen Berry (1931–2012) was ’n Suid-Afrikaansebore mezzosopraan met ’n lang en gevestigde loopbaan in die Britse opera. Sy was aan die Royal Opera House in Covent Garden verbonde, waar sy haar in verskeie rolle onderskei het. Sy was ’n gereelde gaskunstenaar by die Glyndebourne-fees, asook by die Sadler’s Wells-teater (English National Opera) en die Walliese en Skotse operageselskappe. Berry is op 15 April 1931 in Port Elizabeth gebore en het musiek in Kaapstad studeer, aanvanklik as 'n pianis, waar haar suiwer sangstem ontdek is. In 1953 verhuis sy na Brittanje vir verdere opleiding, waar sy die res van haar lewe gewoon het. Haar Britse verhoogdebuut was in 1954 as Berta by Glyndebourne, wat sy met Dryad in Ariadne opvolg. Later daardie jaar was sy Ježibaba in 'n besondere opvoering van Rusalka in die Royal Festival Hall, wat deur Rafael Kubelik gedirigeer is. Haar rolle by Covent Garden sluit in: Emilia in Otello, Third Lady, Mrs. Sedley in Peter Grimes, Hecuba in The Trojans, Adelaide in Arabella, Hippolyta in A Midsummer Night's Dream en Filippyevna.


Loyiso Nongxa (gebore op 22 Oktober 1953) is die voormalige visekanselier en rektor van die Universiteit van die Witwatersrand (Wits) in Johannesburg, Suid-Afrika. Nongxa is op 19 Mei 2003 deur die Raad van die Universiteit as die eerste swart visekanselier van Wits aangestel, sy voorganger was Norma Ried Birley. Hy is 'n gekwalifiseerde wiskundige, en was voorheen die Dekaan van die Fakulteit Natuurwetenskappe by die Universiteit van Wes-Kaapland (UWK). Hy is op 1 Junie 2013 deur Adam Habib as visekanselier opgevolg. Nongxa is op 22 Oktober 1953 op Indwe digby die destydse Transkei gebore. Sy ouers was gekwalifiseerde onderwysers, en sy vader was 'n skoolhoof. Nongxa het aan Healdtown Kollege met onderskeiding as die top-matriek student in Suid-Afrika in 1972 gematrikuleer. Nongxa het in 1976 'n BSc-graad aan die Universiteit van Fort Hare (UFH) verwerf. Nadat hy in 1978 sy MSc aan UFH verwerf het, het hy Suid-Afrika se eerste swart Rhodes-beurshouer geword. Hy het daarna in 1982 'n D. Phil aan Oxford Universiteit verwerf.


In die mediese vakterminologie verwys beestering na 'n tering wat van beeste op mense kan oorgaan, meestal deur die drink van besmette melk. Dit tas dan die derm-stelsel aan en kan by kinders tot 'n longaandoening lei. Dit word deur die beestering-basil verwek. Hierdie artikel is ’n saadjie. Voel vry om Wikipedia te help deur dit uit te brei.


Tsesarewitsj (Russies: цесаре́вич, IFA: tsɨsɐˈrʲevʲɪtɕ, meervoud: tsesarewitsji) was die titel van die regmatige of vermoedelike troonopvolger in die Russiese Keiserryk. Dit is óf voor die naam en patroniem geskryf óf het dit vervang. Dit is afgelei van "tsesar" (die ou Russiese woord vir "tsaar"), wat weer afgelei is van Caesar. Die term word dikwels verwar met tsarewitsj, wat ’n ander betekenis het: Laasgenoemde was die titel van enige seun van ’n tsaar, insluitende seuns van nie-Russiese heersers, byvoorbeeld die khans van die Krim en Siberië en die afgesette heersers van Georgië. Daar was feitlik altyd net een tsesarewitsj op ’n slag en die titel is slegs in Rusland gebruik. Die titel is saam met die woord "opvolger" (naslednik) gebruik, met die formele vorm: "Sy Keiserlike Hoogheid die Opvolger-tsesarewitsj en Groothertog". Sy vrou is die tsesarewna genoem. In 1721 het Pieter die Grote opgehou om "tsaar" as sy hooftitel te gebruik en die titel imperator (keiser) aangeneem.


Die Komsberg is 'n bergreeks wat oos-wes strek oor die Noord-Kaap en Wes-Kaap grens. Dit is noord van die Moordenaarskaroo. Dit vorm deel van die eskarp en lê tussen die Roggeveldberge en Nuweveldberge; dit is 45 km lank en strek vanaf die Verlatenkloofpas tot by die Dwykarivierravyn. Een van die sytakke van die Gouritsrivier, die Dwykarivier ontspring in die Komsberg. Die Komsbergpas gaan oor die berg. Die hoogste punt op die Komsberg is 1742 m hoog. Komsbergpas Cape West: 2nd edition. A relief map of the most southerly part of Africa. https://www.researchgate.net/figure/229102577_fig1_Fig-1-The-southern-Roggeveldberge-and-the-Komsberg-indicating-the-highest-points Koördinate: 32°39′53.33″S 20°54′10.31″O / 32.6648139°S 20.9028639°O / -32.6648139; 20.9028639


Glenanda is 'n voorstad van Johannesburg in Suid-Afrika, in die voormalige "Area 9". "Subplek Glenanda". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Fairey Swordfish was 'n dubbeldekker-eenmotorige vliegtuig wat sy nooiensvlug in 1934 onderneem het. Dit was 'n bomwerper wat torpedo's gedra het. Dit is deur die Fairey Aviation Company ontwikkel. Die vliegtuig het bekend geword tydens die keldering van die Bismarck. Munson, Kenneth: Bombers 1939–1945. Bounty Books. 2012. ISBN 978-0-7537-2172-8


Highlands is 'n voorstad van Johannesburg in Suid-Afrika. "Subplek Highlands". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Iwate-prefektuur (岩手県, Iwate-ken?) is een van die 47 prefekture van Japan. Morioka is die hoofstad en belangrikste stedelike gebied.


Nagano-prefektuur (長野県, Nagano-ken?) is een van die 47 prefekture van Japan. Nagano is die hoofstad en belangrikste stedelike gebied.


"My hartjie, my liefie" is ’n Afrikaanse volksliedjie. Dit is as lied 107 in die FAK-sangbundel opgeneem. My hartjie, my liefie, die son sak weg, die son sak weg, die son sak weg. My hartjie, my liefie, die son sak weg daar onder by die blou berge. [Refrein] En ek wil, ek wil, ek wil na die nooi'ntjie gaan vry; Sy is so mooi en so liefies vir my. En ek wil, ek wil, ek wil na die nooi'ntjie gaan vry; daar onder by die blou berge. My hartjie, my liefie, die maan kom op, die maan kom op, die maan kom op. My hartjie, my liefie, die maan kom op daar onder by die blou berge. [Refrein] En ek wil, ek wil, ek wil na die nooi'ntjie gaan vry; Sy is so mooi en so liefies vir my. En ek wil, ek wil, ek wil na die nooi'ntjie gaan vry; daar onder by die blou berge.


"Ek soek na my Dina" is ’n gewilde Afrikaanse volksliedjie. Dit is as lied 136 in die FAK-sangbundel opgeneem. [Tradisioneel] Ek soek na my Dina, my Dina, my Dina; ek soek na my Dina, die Dina van my. O, hier is my Dina, my Dina, my Dina; o, hier is my Dina, die Dina van my. [C.J. Langenhoven] Ek soek 'n lemoentjie, en toe 'n pampoentjie – presentjie vir Dina – en kon dit nie kry. "Laat staan wat daar ver is; daar's nader en beter; gee dié maar", sê Dina, "gee dié maar vir my". Ek soek 'n jangroentjie, 'n pêrelemoentjie – presentjie vir Dina – en kon dit nie kry. "Laat staan wat so skaars is; daar's volop en beter; gee dié maar", sê Dina, "gee dié maar vir my". Pampoentjie, jangroentjie, en pêrelemoentjie – wat is daar op aarde dan beter te kry?


In die mediese vakterminologie verwys ontmaagding (of deflorasie, Latyn: "flos", blom) na die verskeuring van die maagdevlies met die eerste geslagsgemeenskap of deur inwendige ondersoek. Dit kan met pyn en geringe bloedverlies gepaard gaan. Hierdie artikel is ’n saadjie. Voel vry om Wikipedia te help deur dit uit te brei.


'n Trigonometriese baken is 'n landmerk of peilmerk wat vir geodetiese opmeting gebruik word. Hierdie bakens word gewoonlik deur regerings opgerig, en die koördinate en hoogte van die baken word dan gepubliseer. Die vorm van hierdie bakens verskil van land tot land. Die posisie en hoogte van elke trigonometriese baken word gewoonlik op topografiese kaarte aangewys. Daar is ongeveer 28 000 trigonometriese bakens in Suid-Afrika, gewoonlik 'n wit betonbasis met swart metaalplate bo-op. Die bakens in Suid-Afrika word deur die Departement van Landelike Ontwikkeling en Grondhervorming bestuur. Hierdie bakens word meestal op berge, heuwels en prominente mensgemaakte strukture aangetref. Trigonometriese bakens vorm deel van 'n ou opnamestelsel, wat ook 24 000 stadspeilmerke in 122 dorpe en stede in Suid-Afrika insluit, asook duisende peilmerke wat oorspronklik langs spoorlyne in 'n betonbasis geplaas is, maar ook later langs paaie en snelweë. Hierdie bakens en peilmerke is 'n passiewe stelsel aangesien die baken slegs die koördinate wat aan hom toegewys is verteenwoordig, en geen rol speel in die opdatering of monitering van sy posisie nie. Hierdie opnamestelsel word geleidelik vervang deur aktiewe GPS-stasies, wat in Suid-Afrika bekend staan as TrigNet.


Russiese groen stel die kleur van Russiese weermaguniforms voor. Volgens verskeie kleurskemas word Russiese groen as volg voorgestel: Bron: ISCC NBS Lys van kleure


Sunzi of Sun Tzu (Chinees: 孙子) was 'n Chinese generaal, militêre strateeg, en filosoof wat in die tydperk van die Lente en die Herfs van antieke China gelewe het. Sunzi word tradisioneel geag as die outeur van Die krygskuns, wat invloedryk in beide die Ooste en Weste was. Hy word vandag nog as 'n legendariese historiese figuur in dele van Asië gesien. Sunzi se geboortenaam was Sun Wu en hy het buite sy familie as Tsjantsjing bekend gestaan. In die Weste staan hy vernaamlik as Sunzi of Sun Tzu bekend, wat "Meester Sun" beteken. Sunzi is die Pinyin-transliterasie en Sun Tzu is die Wade-Giles-transliterasie. Hierdie artikel is ’n saadjie. Voel vry om Wikipedia te help deur dit uit te brei.


Broodrolletjies is klein ronde of langwerpige broodjies wat op 'n bakplaat gebak word. Dit word algemeen gebruik vir die maak van hamburgers en worsbroodjies, en kan ook vir die maak van toebroodjies gebruik word. "Bak jou eie broodrolletjies". SARIE. Besoek op 20 Mei 2017. Hierdie artikel is ’n saadjie. Voel vry om Wikipedia te help deur dit uit te brei.


Piesangbrood is 'n soet brood wat fyngedrukte piesang bevat. "Piesangbrood". Huisgenoot. Geargiveer vanaf die oorspronklike op 29 Mei 2017. Besoek op 20 Mei 2017. Hierdie artikel is ’n saadjie. Voel vry om Wikipedia te help deur dit uit te brei.


’n Eksoskelet (van die Griekse έξω éxō, "buite", en σκελετός skeletos, "skelet") is die eksterne skelet wat ’n dier se lyf ondersteun en beskerm, in teenstelling met die interne of endoskelet van byvoorbeeld ’n mens. Voorbeelde van diere met eksoskelette sluit in insekte soos sprinkane en kakkerlakke, en skaaldiere soos krappe en krewe. Die skulpe of doppe van sekere weekdiere soos sponse, slakke, chitone en seilslakke is ook eksoskelette. Sommige diere soos skilpaaie het beide ’n endo- en eksoskelet. "exoskeleton". Online Etymology Dictionary. Wikiwoordeboek het 'n inskrywing vir eksoskelet. Hierdie artikel is vertaal uit die Engelse Wikipedia


Eason & Son (of Eason's, soos dit algemeen bekend staan) is 'n Ierse familie-onderneming wat op die groot- en kleinhandel asook die verspreiding van boeke, dagblaaie, tydskrifte, skryfbehoeftes en groetekaartjies op die eiland Ierland (Republiek van Ierland en Noord-Ierland) fokus en 'n winkelketting met 34 winkels in eie besit asook sestien konsessiewinkels bedryf. Die onderneming, wat meer as 1 800 personeellede in diens het, het sy hoofkwartier in Dublin. Wikimedia Commons het meer media in die kategorie Eason & Son. (en) Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Matthew Blackman (1975-) is 'n Suid-Afrikaanse skrywer wat die skrywersnaam M. Blackman gebruik. Hy was die redakteur van ArtThrob en het twee romans geskryf, waaronder In the Same Space. Four Essays on a Liberal Theory of Law, 2016 – essays van sy pa, prof. M.S. Blackman (1939–2004) Outside the Whale, R&B Publishers, 2015 In the Same Space, Electric Book Work, 2007, ISBN 978-1-920218-05-8 HAT Taal-en-feitegids, Pearson, Desember 2013, ISBN 978-1-77578-243-8 Blackman se tuisblad


Katie McGrath is 'n Ierse aktrise. McGrath het die rol van Jodi Rutherford in die Suid-Afrikaanse rolprent Leading Lady (2014) vertolk. Sy is ook bekend vir haar rol as Morgana in die TV-reeks Merlin. Hierdie artikel is ’n saadjie. Voel vry om Wikipedia te help deur dit uit te brei.


Die De Havilland Mosquito was 'n tweemotorige vliegtuig en bomwerper van die Britse Lugmag tydens die Tweede Wêreldoorlog. Die Mosquito was 'n veeldoelige vliegtuig wat as bomwerper gebruik is, asook vir fotografiese verkenning. Die vliegtuig is reeds in 1938 ontwerp, maar het eers in Maart 1940 aandag getrek toe vyftig bestel is. Drie prototipes is gebou, waarvan die eerste as 'n bomwerper gebou is en die tweede as 'n fotografiese verkenningsvliegtuig. Die eerste het op 25 November 1940 en die tweede op 10 Junie 1941 hulle nooiensvlugte onderneem. Aanvanklik was die vliegtuig ontwerp as 'n bomwerper sonder enige bewapening aan boord, maar vinnig genoeg om enige vyandelike vliegtuig met spoed die loef af te steek. Die eerste bestelling vir die vliegtuig was vir 50 eksemplare. Hierdie eerste 50 het onder andere tien modelle PR Mk 1 en tien B Mk IV ingesluit. Die PR Mk 1 het sy eerste operasionele vlug op 20 September 1941 onderneem en die B Mk IV in Mei 1942. Daar word uiteindelik 273 Mk IV's gebou. Daar was drie vervaardigingsaanlegte vir die vliegtuig in Brittanje. Airspeed (120), Percival (245) en Standard Motors (156) het ook modelle vervaardig.


Kevin Bloom is ’n Suid-Afrikaanse joernalis en skrywer. Hy is bekend vir sy boek Ways of Staying (2010) oor die lewe in Suid-Afrika ná 1994, wat in 2010 met die Suid-Afrikaanse Literêre Toekenning vir literêre joernalistiek bekroon is. Hy is ook die mede-skrywer van die boek Continental Shift: A Journey into Africa's Changing Fortunes (2016), wat deur Portobello-uitgewers gepubliseer is. Continental Shift: A Journey into Africa's Changing Fortunes, Portobello, April 2016, ISBN 978-1-86842-428-3 Hating Goldstone: the Jewish community against the judge, Parktown, 2012 Ways of Staying, Portobello, 2010, ISBN 978-1-84627-265-3 HAT Taal-en-feitegids, Pearson, Desember 2013, ISBN 978-1-77578-243-8


Henriëtte Loubser (gebore Anderson, 24 Desember 1966 in Bloemfontein, Suid-Afrika) was redakteur van Huisgenoot tot 31 Mei 2017, waarna sy van 1 Junie 2017 af redakteur van Netwerk24 geword het. Sy matrikuleer aan die Hoërskool Jim Fouché en studeer kommunikasiekunde aan die Universiteit van die Vrystaat. Daarna behaal sy 'n honneursgraad in kommunikasiekunde deur Unisa. Sy was onder meer nuus- en assistentredakteur van Huisgenoot, senior assistentredakteur van Sarie en adjunkredakteur van Die Burger voordat sy in 2012 as redakteur van Huisgenoot aangestel is. "HENRIETTE LOUBSER". Who's Who (in Engels). Geargiveer vanaf die oorspronklike op 1 April 2017. Besoek op 23 Mei 2017. "Media24 appoints Henriëtte Loubser as editor of Netwerk24". Media24 (in Engels). Geargiveer vanaf die oorspronklike (Webartikel) op 2 Oktober 2018. Besoek op 23 Mei 2017. "Huisgenoot se redakteur in Bloemfontein getoë" (Webartikel). Netwerk24. Geargiveer vanaf die oorspronklike op 3 Oktober 2018. Besoek op 23 Mei 2017. Henriëtte Loubser op Twitter (en) Who's Who Geargiveer 1 April 2017 op Wayback Machine Hierdie artikel is ’n saadjie.


Myxozoa (van Griekse μύξα myxa, "slym", en ζῷον zoon, "diere") is ’n groep obligate waterparasiete van die filum Cnidaria. Meer as 1 300 spesies is al beskryf. Baie het twee gashere tydens hul lewensiklus – ’n vis en ’n ringwurm of mosdiertjie. Die gemiddelde grootte van ’n Myxosporea-spoor is 10-20 μm, terwyl ’n spoor van die Malacosporea tot 2 mm lank kan wees. Myxozoa kan in die see- én varswater woon. Terwyl die evolusiegeskiedenis van Myxozoa steeds nagevors word, word nou geglo hulle is hoogs aangepaste neteldiere wat ’n drastiese evolusie ondergaan het van ’n vryswemmende, selfonderhoudende jellievisagtige kreatuur tot hul huidige vorm van obligate parasiete wat uit net ’n hand vol selle bestaan. Terwyl hulle in parasiete ontwikkel het, het hulle baie gene verloor wat vir selontwikkeling, -koördinasie en sel-tot-selkommunikasie verantwoordlik is. Die genome van sommige Myxozoa is nou van die kleinste van enige bekende dierespesie. bioone.dev.allenpress.com[dooie skakel] Fiala, Ivan. 2008. Myxozoa. Weerg.


Verdrag van Parys of Vrede van Parys kan na een van die volgende verdrae of vrede wat in Parys, Frankryk, onderteken is verwys: Verdrag van Parys (1763), tussen Groot-Brittanje, Frankryk en Spanje as gevolg van die Sewejarige Oorlog; Vrede van Parys (1783), tussen die Verenigde State en Groot-Brittanje as gevolg van die Amerikaanse Rewolusionêre Oorlog; Verdrag van Parys (1815), tussen Frankryk en die Koalisiemagte Groot-Brittanje, Oostenryk, Pruise en Rusland as gevolg van die Napoleontiese Oorloë; Verdrag van Parys (1856), tussen die Ottomaanse Ryk, Frankryk, Groot-Brittanje en Sardinië aan die een kant en Rusland aan die ander kant as gevolg van die Krimoorlog; Verdrag van Parys (1951), Verdrag tot stigting van die Europese Gemeenskap van Steenkool en Staal tussen België, Italië, Luxemburg, Frankryk, Nederland en Wes-Duitsland.


Hennopspark is 'n voorstad van Centurion, Suid-Afrika. "Subplek Hennopspark". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Willow Glen is 'n voorstad in die ooste van Pretoria in Gauteng, Suid-Afrika. "Subplek Willow Glen". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die 2017 Formule Een Azerbeidjanse Grand Prix is vir die eerste keer op 25 Junie 2017 op die Bakoe-straatrenbaan in Bakoe, die hoofstad van Azerbeidjan gehou. Dit was die agtste wedren van die kampioenskapseisoen gewees. Pirelli het die volgende bande verskaf: (nl) Sainz verloor 3 wegspringplekke in Bakoe vir "roekelose" bestuursgedrag (nl) Alonso se roosterstraf loop op tot 40 plekke Geargiveer 28 November 2017 op Wayback Machine


Die Concerto vir fluit, harp, en orkes in C-majeur, K. 299/297c, is 'n konsert wat die 22-jarige Wolfgang Amadeus Mozart in 1778 vir die fluit, harp, en orkes gekomponeer het. Dit bestaan uit drie bewegings: (I) Allegro, (II) Andantino, en (III) Rondeau: Allegro. Dit is een van slegs twee van sy ware dubbelconcerto's—die ander een is Klavierconcerto nr. 10. Dit is ook sy enigste werk wat vir harp geskryf is, en dit is een van sy werke wat hy onder sy bestes geag het. Dit is 'n gewilde concerto wat gereeld op opnames verskyn wat aan die harp of fluit gewy is. Mozart het hierdie concerto in April 1778 in opdrag van graaf Adrien-Louis de Bonnières, duc de Guînes (1735–1806), 'n fluitspeler, geskryf tydens 'n vertoef van sewe maande in Parys. Die concerto sou vir die gebruik van die graaf en die se dogter, 'n harpspeler en student van Mozart, wees.


Parazoa is ’n ou subkoninkryk onder diere. Die naam beteken letterlik "langs die diere". Parazoa verskil van hul Choanoflagellatea-voorsate deurdat hulle nie mikroskopies is nie en gedifferensieerde selle het. Hulle het egter nie weefsel en organe nie. Die enigste oorlewende Parazoa is sponse, wat tot die filum Porifera behoort, en die Trichoplax in die filum Placozoa. Parazoa se liggaam het geen simmetrie nie; alle ander diergroepe toon die een of ander vorm van simmetrie. Daar is tans 5 000 spesies, waarvan 150 varswaterdiere is. Larwes is plankton en volwassenes sittend. Die skeiding tussen Parazoa en Eumetazoa word geraam op 940 miljoen jaar gelede. Die groep word nou as parafileties beskou. Dit word nie ingesluit in die meeste moderne kladistiese ontledings nie. Wanneer daarna verwys word, word dit soms beskou as dieselfde as Porifera. Nikoh N, Iwabe N, Kuma K, et al. (Julie 1997). "An estimate of divergence time of Parazoa and Eumetazoa and that of Cephalochordata and Vertebrata by aldolase and triose phosphate isomerase clocks". J. Mol. Evol. 45 (1): 97–106. doi:10.1007/PL00006208. PMID 9211740. Geargiveer vanaf die oorspronklike op 2000-09-15.


Roy Campbell (1901–1957) was ’n Suid-Afrikaanse digter en satirikus. Hy het hoë aansien oorsee geniet vir bundels soos The Flaming Terrapin, Adamastor en Talking Bronco. Sy satires sluit in The Wayzgoose: A South African Satire en The Georgiad — A Satirical Fantasy in Verse. Sy steun vir Franco se Nasionaliste in die Spaanse Burgeroorlog was uiters omstrede. Sy outobiografie, Light on a Dark Horse het in 1952 verskyn. Ignatius Royston Dunnachie Campbell is op 21 Oktober 1901 in Durban, in die destydse Natalkolonie, gebore. In 1918 verlaat hy Suid-Afrika om aan Oxford te studeer, maar my dop die toelatingseksamen. In 1922 trou hy sonder sy ouers se toestemming met Mary Margaret Garman. As gevolg hiervan moes hy vir 'n tyd sonder sy ouers se rojale sakgeld klaarkom. Hulle het twee dogters Teresa (Tess) en Anna gehad. Hy keer in 1925 na Suid-Afrika terug en begin die literêre tydskrif Voorslag. Laurens van der Post is uitgenooi om Afrikaans insette te lewer. In 1927 trek hy na Engeland terug en in die 1930's trek hy na Provence in Frankryk.


Arby's is 'n internasionale kettinggroep van kitskosrestaurante wat in 1964 deur Forrest en Leroy Raffel in Boardman, Ohio, gestig is. Arby's is veral bekend vir hul toebroodjies en hul krullerige tjips. "Arby's FAQ" (in Engels). Arby’s. Geargiveer vanaf die oorspronklike op 3 Maart 2020. (en) (PDF) 2007 Annual Report (Report). Triarc. 29 Februarie 2008. http://media.corporate-ir.net/media_files/irol/67/67548/interactive07/try_2007_ar.pdf.  (en) Bramhall, Joe. "Arby's – Company Overview". Hoover's. Besoek op 24 Oktober 2008. Wikimedia Commons het meer media in die kategorie Arby's. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Fokeng (Suid-Sotho: Bafokeng) is 'n ou etniese stam van Suider-Afrika wat oorspronklik oos van die Maricorivier gewoon het in wat later die Zuid-Afrikaansche Republiek sou word. Tydens die bewind van Diale het die Fokeng hulle teen onderdrukking deur die Hurutshe verset. Later is talle oorloë met naburige stamme gevoer, veral met die Kgatla. Die Fokeng het 'n belangrike rol gespeel in die vorming van die Suid-Sothonasie (Sotho: Basotho). Aangesien die Fokeng nie hul geskiedenis neergeskryf het nie, is min bekend oor hul herkoms buiten wat afgelei kan word uit argeologiese vondse en oorgelewerde mites. Volgens oorlewering het die drie groot Bantoestamme, die Rolong, Fokeng, en Hurutshe saam gelewe tot en met die 13de of 14de eeu toe hulle paaie geskei het. Die Fokeng en Hurutshe het as bure voortgeleef in Betsjoeanaland, totdat hulle uiteindelik stry gekry het en hul paaie geskei het. Die Fokeng het uit Betsjoeanaland ooswaarts getrek en hulle tussen die hedendaagse Frankfort en Vrede gevestig. Uitgesonderde groepe het egter suidwaards getrek en is in Khatla, Kuena, en Phuthi-stamme opgeneem.


In die mediese vakterminologie verwys rotsbeen na die gedeelte van die slaapbeen wat deel van die skedelbasis vorm en waarin die gehoororgaan gevind word. Hierdie artikel is ’n saadjie. Voel vry om Wikipedia te help deur dit uit te brei.


Koolsuursneeu is 'n wit, vaste, besonders vlugtige stof wat vervaardig word deur koolsuurgas onder hoë druk te laat ontsnap. Deur die skielike uitsetting koel dit so sterk af dat dit na die vaste toestand oorgaan. Dit word gebruik om klein aarbeivlekke en vratjies te verwyder. Koolsuursneeu word ook gebruik om brande te blus. Dit is veral geskik by brande van elektriese toestelle, omdat dit geen reste nalaat en nie elektriesgeleidend soos bluswater is nie. Dit verdring nogtans die suurstof in die lug, en in beknopte ruimtes kan dit tot asemnood en verstikking lei. Brandbluscentrale.eu (nl) . Hierdie artikel is ’n saadjie. Voel vry om Wikipedia te help deur dit uit te brei.


Maria Steyn (Steynsburg, Kaapkolonie, 24 Mei 1886 – onbekend) was ’n vroueleier in die Gereformeerde Kerke in Suid-Afrika, in haar eie gemeente, Colesberg, sowel as nasionaal. Maria Steyn was die oudste dogter van J.N. Labuschagne en sy eggenote van Steynsburg. In 1916 is sy getroud met Izak Steyn van Colesberg. Die stigting van ’n Gereformeerde Vrouevereniging op Colesberg is lank druk bespreek tot Francina van der Walt besluit het om die voortou te neem en die susters van die Gereformeerde gemeente byeen te roep. Op 26 Februarie 1916 was ’n groot getal susters teenwoordig en so is besluit om die eerste vereniging te stig, die Gereformeerde Sustershulpvereniging (GSHV), wat dit ten doel gehad het om die Gereformeerde kerk van Colesberg te steun. Van die begin af het Maria Steyn aktief deelgeneem aan die GSHV van Colesberg. Met die gemeente se eeufeesviering in 1960, 46 jaar later, kon sy nie meer die stigting van die vereniging onthou nie, maar wel dat sy ywerig gewerk het vir die eerste verkoping, wat 'n reuse sukses was.


Die Suzuki Katana is 'n sportmotorfiets ontwerp in 1979-1980 deur Target Design van Duitsland vir Suzuki. Die Katana naam is later gebruik vir 'n verskeidenheid van sporttoermotorfietse in Noord-Amerika tot en met die 2006 modeljaar (ook aangebied in Europa, maar sonder die Katana bynaam), en sedert die jaar 2000 ook op 'n lyn van 49 cc/50 cc bromponies in Europa. Die Katana se ontwerp het begin toe Suzuki vir Hans Muth, oud-hoof van stilering by BMW, gehuur het om die maatskappy se beeld te verfris. Die drie-man Target Design-span het bestaan uit Muth, Jan Fellstrom en Hans-Georg Kasten. Die ontwerp het oor verskeie variasies gestrek, met die publiek wat toegelaat is om die ED1 en ED2 weergawes te aanskou. Hierdie oorspronklike ontwerp was 'n 650 cc model genaamd die ED-1 (Europese Ontwerp 1). Die ED1 ontwerp was gekenmerk deur 'n vorentoe neus en 'n gevormde, gemengde brandstoftenk met 'n saamgesmelte brandstoftenk-tot-sitplek reëling op 'n tydstip toe brandstoftenks byna vierkantig was en plat, aangeboute lugskorte die norm was.


'n Bom is 'n plofbare toestel wat sy energie baie vinnig vrystel en 'n skokgolf veroorsaak. Bomme word al vir eeue lank gebruik. Sommige bomme veroorsaak skrapnel (gevaarlike metaalfragmente) wat die wêreld vol skiet, terwyl ander vuurbomme is. 'n Bom is gewoonlik 'n soort houer wat met plofbare materiaal gevul is en ontwerp is om dinge te vernietig wanneer dit afgesit word. Die woord "bom" kom van die Griekse woord βόμβος (bombas), 'n klanknabootsende term, byna dieselfde as "boem". Die meeste bomme bevat nie meer energie as gewone brandstof nie, behalwe in die geval van 'n kernwapen. Hulle stel egter hul energie baie vinniger vry, en is dus baie kragtiger. Bomme kan met behulp van 'n klok afgesit word ('n tydbom), of met 'n afstandbeheer. Bomme wat uit 'n vliegtuig gewerp word kan met 'n hoogtesensor, deur radar, of deur impak met die grond afgesit word. Lugmagte stuur bomwerpers om vyandelike teikens te vernietig. Terroriste gebruik bomme in selfmoord-aanvalle.


Malcolm I (volle naam: Máel Coluim mac Domnaill; omstreeks 895-954) was van 943 tot 954 koning van Skotland nadat sy neef Konstantyn II afgetree het om ’n monnik te word. Hy was die seun van Donald II. Sy pa is in 900 oorlede en Malcolm kon dus nie later as 901 gebore gewees het nie. Teen die 940's was hy dus nie meer ’n jong man nie en het hy dalk ongeduldig geword om die troon te bestyg. Volgens die Profesie van Berchán uit die 11de eeu, ’n geskiedenis in die vorm van ’n veronderstelde profesie, is Konstantyn II dus gedwing om in 943 te abdikeer en ’n klooster te gaan aftree sodat Malcolm kon koning word. In 945 het Edmund I van Engeland ’n ooreenkoms met Malcolm aangegaan en in ruil daarvoor Strathclyde aan hom afgestaan. Volgens die Kronieke van die Konings van Alba het Malcolm Moray aangeval en Cellach verslaan, maar dit is onbekend wie Cellach was. Dit lyk of Malcolm by sy ooreenkoms met Edmund gehou het en of dit hernu is deur Edmund se opvolger, Edred.


Die f-blok is 'n deel van die periodieke tabel van die elemente wat uit 2*14=28 elemente bestaan. Wetenskaplikes stem nogtans nie altyd saam oor waar dit begin of eindig nie. In hierdie blok raak die 4f en die 5f subskil van die elektronkonfigurasie gevul, nadat twee s-elektrone en een d-elektron reeds gevul is. 'n Geïsoleerde lantaanatoom in die grondtoestand het 'n elektronkonfigurasie [Xe]6s25d1(4f0). Dit vorm La3+-ione wat die edelgaskonfigurasie [Xe] besit. Die element word daarom dikwels as 'n oorgangsmetaal van die skandiumgroep gesien. Die f-blok begin dan met serium, wat Ce3+-ione vorm met 'n [Xe]4f1 konfigurasie. Ander wetenskaplikes sien juis lutesium met [Xe]6s24f145d1 as die oorgangsmetaalelement wat op die plek onder yttrium behoort te staan. Hulle laat die blok met lantaan begin. Die 4f-elemente (van lantaan tot met lutesium) word ook lantaniede genoem en die 5f-elemente (van aktinium tot met lawrensium) die aktiniede. Omrede die f-orbitale twee periodes later as die s-orbitale opgevul raak is hulle dikwels kleiner as die buitenste s-skil wat reeds gevul is (6s en 7s).


'n Graf van die Onbekende Soldaat is 'n monument wat gebou is om die stoflike oorskot van een of meer ongeïdentifiseerde soldate te begrawe. Vanaf die 19de eeu is sulke monumente in verskeie lande opgerig. Hierdie soldate word 'n simbool vir die talle geïdentifiseerde en ongeïdentifiseerde soldate wat tydens 'n oorlog omkom. 'n Jaarlikse herdenking word soms by hierdie grafte gehou. Die oudste monument van sy soort is vermoedelik die van die Landsoldate (beeldhouer Herman Wilhelm Bissen), wat in 1858 in Frederica, Denemarke opgerig is. Die monument herdenk die gesneuweldes tydens die Eerste Duits-Deense Oorlog. 'n Meer onlangse voorbeeld is 'n monument wat in 2004 in Wellington, Nieu-Seeland opgesit is. Ná die Eerste Wêreldoorlog het verskillende lande sulke monumente opgerig. Op 11 November 1920 is die Tomb of the Unknown Warrior in Londen en die Tombe du Soldat Inconnu in Parys ingewy. In Frankryk word 'n ewige vlam in 1923 by die graf gevoeg. Dit is later ook op ander plekke, soos in Brussel, gedoen. Wikimedia Commons het meer media in die kategorie Graf van die Onbekende Soldaat.


Die Yokosuka MXY7 Ohka was 'n vuurpylaangedrewe vlieënde bom wat deur 'n vlieënier beheer was. Dit was deur die Japannese Keiserlike Vloot gebruik vir kamikaze-aanvalle. Voor die koms van die Yokosuka was gewone vliegtuie omgebou vir kamikaze-aanvalle. Daar was in Augustus 1944 begin met die ontwerp van die vlieënde bom en produksie het reeds in September 1944 begin. Model 11 was die eerste model wat operasioneel gebruik was en 755 is gebou tot Maart 1945. Die vliegtuig was aangedryf deur 'n vuurpylmotor en het ook 'n bom van 1 200 kg in die neus gedra. Die vliegtuig is deur 'n moedervliegtuig gedra, die G4M2E waarvan die bomdeure verwyder was. Die Yokosuka was tot 80 km van die teiken geneem en dan losgelaat op 'n hoogte van 8 200 m teen 'n spoed van 320 km/h. Die vliegtuig moes dan die laaste stuk na die teiken op sy eie aflê. Munson, Kenneth: Bombers 1939–1945. Bounty Books. 2012. ISBN 978-0-7537-2172-8


Die chemiese element livermorium (Lv), met ’n atoommassa van ongeveer 289 u, het geen stabiele isotope nie en word dus as ’n radioaktiewe element geklassifiseer. Die vier isotope is onstabiel en het ’n relatief kort halfleeftyd (almal minder as ’n sekonde). In die natuur kom geen livermorium voor nie; alle isotope is sinteties in ’n laboratorium berei. Die eerste sintetiese isotoop was 293Lv, in 2000. Die kortslewende isotoop van livermorium is 291Lv, met ’n halfleeftyd van ongeveer 6,3 millisekondes. Die langslewende een is 293Nh, met ’n halfleeftyd van 60 millisekondes. R.B. Firestone, S.Y. Frank Chu & C.M. Baglin (1999) - Table of Isotopes (aanlyn weergawe van die CD-ROM) G. Audi, A.H. Wapstra, C. Thibault, J. Blachot & O. Bersillon (2003) - The NUBASE evaluation of nuclear and decay properties, Nuclear Physics A, 729, pp. 3-128 J.R. de Laeter, J.K. Böhlke, P. De Bièvre, H. Hidaka, H.S. Peiser, K.J.R. Rosman & P.D.P. Taylor (2003) - Atomic weights of the elements.


Die chemiese element seaborgium (Sg), met ’n atoommassa van ongeveer 263,1182 u, het geen stabiele isotope nie en word dus as ’n radioaktiewe element geklassifiseer. Die 12 isotope is onstabiel en het ’n relatief kort halfleeftyd (die meeste minder as ’n sekonde). In die natuur kom geen seaborgium voor nie; alle isotope is sinteties in ’n laboratorium berei. Die eerste sintetiese isotoop was 263Sg, in 1974. Die kortslewende isotoop van seaborgium is 258Sg, met ’n halfleeftyd van ongeveer 3,3 millisekondes. Die langslewende een is 271Sg, met ’n halfleeftyd van 2,4 minute. R.B. Firestone, S.Y. Frank Chu & C.M. Baglin (1999) - Table of Isotopes (aanlyn weergawe van die CD-ROM) G. Audi, A.H. Wapstra, C. Thibault, J. Blachot & O. Bersillon (2003) - The NUBASE evaluation of nuclear and decay properties, Nuclear Physics A, 729, pp. 3-128 J.R. de Laeter, J.K. Böhlke, P. De Bièvre, H. Hidaka, H.S. Peiser, K.J.R. Rosman & P.D.P. Taylor (2003) - Atomic weights of the elements.


Die Vickers Wellington was 'n tweemotorige bomwerper wat hoofsaaklik deur die Britse Lugmag gebruik is tydens die Tweede Wêreldoorlog. Hierdie vliegtuig het sy nooiensvlug voltooi op 15 Junie 1936. Die Vickers Wellington het die bynaam Wimpey gehad. Tesame met die Armstrong Whitworth Whitley en die Handley Page Hampden was dit die enigste tweemotorige bomwerpers waaroor die Britse Lugmag beskik het toe die oorlog op 9 September 1939 uitgebreek het. Hierdie drie bomwerpers het die Britse bomaanvalle gedra totdat die eerste viermotorige bomwerpers eers in 1941 beskikbaar geraak het. Brittanje het oor slegs 179 Wellingtons beskik met die uitbreek van die oorlog. Die protoptipe was ontwikkel na aanleiding van spesifikasie B.9/32 en het op 15 Junie 1936 sy nooiensvlug voltooi. Die produksievliegtuie, wat bestel was na aanleiding van spesifikasie 29/36, se romp en rigtingroer het drasties ontwerpveranderinge ondergaan. Die eerste produksievliegtuie het reeds op 23 Desember 1937 begin met vlugtoetse en die eerste Wellington is in Oktober 1938 aan Nr. 9 Eskader afgelewer. Die vliegtuie, wat in diens was toe die oorlog uitgebreek het, was aangedryf deur Pegasus-motors en was Mk1- en Mk IA-modelle. Op daardie stadium was daar van Model Mk IC egter die meeste gebou: 2,685 vliegtuie.


Die Armstrong Whitworth Whitley was 'n tweemotorige bomwerper wat vir Britse Lugmag diens gedoen het tydens die Tweede Wêreldoorlog. Die Whitley was die oudste tweemotorige bomwerper van die Britse Lugmag toe die Tweede Wêreldoorlog uitgebreek het. Tesame met die Vickers Wellington en die Handley Page Hampden was dit die enigste tweemotorige bomwerpers waaroor die Britse Lugmag beskik het toe die oorlog op 9 September 1939 uitgebreek het. Hierdie drie bomwerpers het die Britse bomaanvalle gedra totdat die eerste viermotorige bomwerpers eers in 1941 beskikbaar geraak het. Munson, Kenneth: Bombers 1939–1945. Bounty Books. 2012. ISBN 978-0-7537-2172-8


’n Metalloïed (ook metalloïde of halfmetaal) is enige chemiese element wat eienskappe tussen dié van metale en niemetale het, of ’n mengsel van albei. Daar is nie ’n standaarddefinisie van die term of algehele ooreenstemming oor die elemente wat sodanig geklassifiseer word nie. Desondanks word die term steeds in chemiegeskrifte gebruik. Van die elemente wat gewoonlik daarby gereken word, is: Boor Silikon Germanium Arseen Antimoon Telluur Nog vyf elemente word minder dikwels sodanig geklassifiseer: Koolstof Aluminium Seleen Polonium Astaat Dié 11 elemente lê op die periodieke tabel in ’n diagonale strook in die p-blok, van boor links bo tot astaat regs onder, tussen die metale en niemetale. Tipiese metalloïede het ’n metaalagtige voorkoms, maar is bros en net redelike geleiers van elektrisiteit. Chemies tree hulle meestal op as niemetale. Hulle kan allooie vorm met metale. Die meeste van hul ander eienskappe is tussenin. Hulle en hul verbindings word gebruik in allooie, katalisators, glasse en elektronika. Die term "metalloïed" is oorspronklik vir niemetale gebruik. Die mees onlangse gebruik, as ’n kategorie elemente met tussinin-eienskappe, het in 1940–1960 gewild geraak.


Teater Die teater is 'n samewerkende vorm van uitvoerende kuns wat lewendige kunstenaars, tipies akteurs of aktrises, gebruik om die ervaring van 'n werklike of verbeelde gebeurtenis voor 'n lewendige gehoor op 'n spesifieke plek aan te bied. Carlson, Marvin: "Psychic Polyphony", pp. 35–47 in Journal of Dramatic Theory and Criticism. Herfs 1986 Wikimedia Commons het meer media in die kategorie Teater. Hierdie artikel is ’n saadjie. Voel vry om Wikipedia te help deur dit uit te brei.


Die Edik van Fontainebleau (Frans: Édit de Fontainebleau) was 'n verordening wat deur die Franse koning Lodewyk XIV uitgevaardig is en wat op 22 Oktober 1685 in Frankryk van krag geword het. Die verordening het die edikte van Nantes en van Nîmes herroep en staan ook as die Herroeping van die Edik van Nantes of Révocation (Fr., "herroeping") bekend. Die Edik van Nantes is op 13 April 1598 deur Hendrik IV van Frankryk uitgevaardig en het die plaaslike Calvinistiese Protestante, oftewel Hugenote, wesenlike regte in die grotendeels Katolieke nasie gebied. Hendrik IV wou deur middel van die verordening burgerlike eendrag bevorder. Die Edik van Nantes het algemene vryheid van gewete aan indiwidue gebied en het spesifieke konsessies aan die Protestante gemaak, soos amnestie en die herinstelling van hul burgerregte. Dit het die Hugenote toegelaat om hul geloof uit te oefen en het hulle teen vervolging deur die staat beskerm. Die Edik was die begin van die einde van die religieuse oorloë wat Frankryk gedurende die tweede helfte van die 16de eeu geteister het. Die Kardinaal de Richelieu was weens die bedreiging van die Katolieke Huis van Habsburg in beide sy buitelandse en binnelandse beleide verdraagsaam teenoor Protestante.


Westmount is 'n welgestelde nedersetting op Montreal-eiland in die suidweste van Kanada se Franssprekende provinsie Quebec wat as enklawe volledig deur die stadsgebied van Montreal omsluit word. Die meerderheid van Westmount se bevolking van 19 931 (volgens die sensus van 2011) was tradisioneel Engelssprekend, maar is intussen tweetalig en word, naas dié van Shaugnessy en Kerrisdale (twee buurte van Vancouver) en dié van Lawrence Park, Forest Hill, Rosedale en The Bridle Path (buurte van Toronto), onder die welvarendstes in heel Kanada gereken. Dit was veral Westmount se aantreklike ligging teen die hellings van Mont-Royal wat van die nedersetting 'n gewilde woonplek gemaak het. The Canadian Encyclopedia: Westmount. Besoek op 5 Februarie 2017 Toerisme Tourisme Montréal: All about Outremont and Westmount


'n Gatsby is 'n Suid-Afrikaanse duikboottoebroodjie wat gewoonlik as 'n voetlangbroodjie in vier porsies gesny word. Dit is 'n gewilde wegneemtoebroodjie in die Wes-Kaapprovinsie, met baie kitskos- en wegneemrestaurante, winkels en kosstalletjies wat dit verkoop. Een groot toebroodjie kan gedeel word tussen 'n hele paar mense. Die Gatsby word ook soms verkeerdelik na verwys deur die bynaam AK‑47, wat 'n variant is van die toebroodjie wat in Johannesburg gemaak word, omrede dit op 'n soortgelyke wyse as die vuurwapen in 'n mens se arm gehou kan word. Dit is al beskryf as 'n "vullende ekonomiese ete", 'n standaardspyskaartitem in Kaapstadse hoekwinkels, en as 'n belangrike deel van die erfenis en kulturele simbool van die Kaapse Vlakte, waar dit vandaan kom. 'n Gatsby bestaan gewoonlik uit 'n lang broodrolletjie in die lengte gesny en oopgemaak om 'n soort wieg te vorm wat gevul word met verskillende vulsels. Terwyl die keuse van die vulsel in 'n Gatsby baie kan wissel, afhangende van die voorkeur van die kliënt en die verkoper, is die een standaarditem gewoonlik warm tjips, d.w.s. slaptjips (French fries met asyn).


Die Rolls-Royce Merlin is 'n Britsvervaardigde vloeistofverkoelde V12-enjin met 'n kapasiteit van 27 liter. Die enjin is ontwerp deur Rolls-Royce en die eerste prototipes is reeds in 1933 voltooi. Die enjin was aanvanklik bekend as die PV-12 maar is later hernoem na die Merlin, soos die konvensie van Rolls-Royce was om hulle enjins na roofvoëls te vernoem. Na verskeie modifikasies is die eerste produksiemodel in 1936 voltooi. Die eerste vliegtuie waarin die enjins geïnstalleer is, was die Fairey Battle, Hawker Hurricane en die Supermarine Spitfire. Die meeste van die enjins is ontwikkel vir die viermotorige Avro Lancaster bomwerper; tog het die Merlin bekend geword tydens die ontwikkeling van die Spitfire. As gevolg van die veranderende en dringende behoeftes van die Tweede Wêreldoorlog het die enjin drastiese ontwikkeling ondergaan wat sy vermoë en betroubaarheid aansienlik verbeter het. Dit was een van die suksesvolste vliegtuigenjins uit die Tweede Wêreldoorlog-era, daar 50 verskillende weergawes deur Rolls-Royce gebou is in Derby, Crewe en Glasgow. Ford Brittanje het ook Merlinenjins in hulle fabriek, Trafford Park, naby Manchester gebou.


Esias Bosch (1923–2010) was ’n Suid-Afrikaanse pottemaker en keramiekkunstenaar. Hy was bekend as "die Monet van klei". Bosch is in Londen opgelei en het internasionaal verskeie toekennings vir sy unieke aanslag ontvang. Van sy bekendste openbare opdragte is 'n reuse-muurpaneel op die O.R. Tambo Internasionale Lughawe (1970). Hy het die Smithsonian-medalje in 1963, die kanseliersmedalje van UP in 1990 en die kanseliersmedalje van US in 1991 ontvang. Esias Bosch is op 11 Julie 1923 in Winburg gebore. Hy was van jongs af 'n dromer en het as plaaskind klei-osse gemaak. Sy ouers het gehoop dat hy 'n tandarts sou word. Hy studeer aan die Universiteit van die Witwatersrand, aanvanklik in tandheelkunde, maar gradueer met 'n BA in die skone kunste. Daarna studeer hy aan die Johannesburgse Kunsskool waar hy sy vrou, Valerie Verster, en sy kunsvriend, Zakkie Eloff, ontmoet. Hy is daarna na Kimberley, waar hy kuns aan die Diskobolos-skool vir gestremdes doseer. In 1949 wen hy 'n studiebeurs om keramiek in Brittanje te studeer, aanvanklik onder Dora Billington, toe Ray Finch in Winchcombe, en laastens onder Michael Cardew in Cornwall.


Vier-en-twintig Riviere is 'n rivier en boerderystreek tussen Porterville en Gouda in die Wes-Kaap. Die rivier ontspring aan die westekant van die Groot-Winterhoekberge en aan die voet van die berge verdeel dit in verskeie strome. Die R44-provinsiale pad kruis op 68 m bo seevlak die hoofstroom tussen Saron en Halfmanshof. Kort daarna sluit dit by die Bergrivier aan. Net na hierdie samevloeiing gaan die spoorlyn tussen Hermon en Porterville oor die Bergrivier. In 1706 word die eerste wei-lisensies in die gebied aan J.S. Botma en B.P. Blom toegeken. Teenswoordig word hier met koring, tafeldruiwe, sitrus en olywe geboer. Sedert 1971 voer 'n kanaal van 22 km lank water uit die rivier na die Voëlvleidam. Koördinate: 33°11′30″S 18°56′08″O / 33.19176°S 18.93558°O / -33.19176; 18.93558Koördinate: 33°11′30″S 18°56′08″O / 33.19176°S 18.93558°O / -33.19176; 18.93558 Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Carl Ditters von Dittersdorf (2 November 1739 – 24 Oktober 1799) was 'n Oostenrykse komponis, violis, dirigent en silvoloog. Hy was bevriend met beide Joseph Haydn en Wolfgang Amadeus Mozart. Rudolf Rösler (Mrt. 2011). "Karl Ditters von Dittersdorf (1739–1799) – silvologist, composer and conductor in Oradea". Rev. pădur. (in Roemeens). 126 (2): 49–50. ISSN 1583-7890. 16734. Geargiveer vanaf die oorspronklike op 2013-04-16. Besoek op 2012-05-30.(webpage has a translation button) Lys van komponiste Wikimedia Commons het meer media in die kategorie Carl Ditters von Dittersdorf. Hierdie artikel is ’n saadjie. Voel vry om Wikipedia te help deur dit uit te brei.


Hobeni is 'n nedersetting in Mbhashe Plaaslike Munisipaliteit in die Oos-Kaapprovinsie van Suid-Afrika. Ikhaya Loxolo, 'n gemeenskap en plaas vir mense met spesiale behoeftes, is naby die dorp geleë. "Hoofplek Hobeni". Sensus 2011. http://www.voanews.com/content/home-of-peace-works-to-save-mentally-ill-in-south-africa/1699662.html. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Ds. Gerrit Willem Smits (Renkum, provinsie Gelderland, Nederland, 19 Junie 1836 – 29 April 1894) was predikant in die Nederduitsch Hervormde Kerk. Smits was die seun van Johannes Arnoldus Smits, predikant van die (Nederduitsch) Hervormde gemeente in Renkum, en sy vrou, Johanna Louise Eickhoff. Vanaf 26 Julie 1854, vyf jaar ná sy latere Hervormde kollega in Suid-Afrika ds. A.J. Begemann, het hy in die teologie aan die Universiteit van Utrecht studeer. Hy het op 3 Augustus 1859 in die proponentseksamen geslaag en is deur die provinsiale kerkbestuur van Utrecht beroepbaar gestel. Deur middel van 'n kommissie in Amsterdam wat hulle beywer het om die geestelike en sedelike belange van die Voortrekkers in Transvaal te bevorder, het hy, nes ds. Begemann voor hom, 'n beroep ontvang na die NH Kerk, die staatskerk in die ZAR. Prop. Smits het die beroep op 14 April 1860 opgeneem en is op 5 Mei 1860 in Den Haag deur De commissie voor de zaken der Protestantsche kerken in Nederlands Oost en West Indië georden, twee maande voor ds. Begemann.


Die eksokriene stelsel is kliere wat stowwe deur ’n buis na die oppervlak van epiteelweefsel afskei. Voorbeelde van eksokriene kliere is sweet-, spoeg-, slym- en traankliere. Hulle is een soort kliere in die liggaam; die ander soort is endokriene kliere, wat hul produkte direk in die bloedvatstelsel afskei. Die lewer en pankreas is beide endokriene en eksokriene kliere, want hulle skei sommige produkte deur buise en ander direk in die bloedstroom af. Young B, Woodford P, O'Dowd G (2013). Wheater's Functional Histology: A Text and Colour Atlas (6de uitg.). Elsevier. p. 95. ISBN 978-0702047473. Hierdie artikel is vertaal uit die Engelse Wikipedia


Jack Robert Lousma (29 Februarie 1936 – ) is 'n afgetrede Kolonel in die Amerikaanse Marinierskorps, 'n lugvaartingenieur, voormalige vlootvlieënier, Nasa-ruimtevaarder en politikus. Hy was deel van die bemanning van die tweede bemande vlug in Skylab in 1973. In 1982 was hy die bevelvoerder van STS-3, die derde ruimtependeltuigmissie. Hy was ook deel van die ondersteuningspan vir Apollo 10. Hy was gewerf as deel van Ruimtevaardergroep 5. Lousma was later 'n Republikeinse genomineerde vir 'n posisie in die Amerikaanse Senaat 1984. Hy het Michigan verteenwoordig. Hy het verloor teen Carl Levin wat sy tweede van ses termyne gewen het. Wikimedia Commons het meer media in die kategorie Jack R. Lousma. (en) Jack R. Lousma in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Newtownards is 'n groot nedersetting, townland en civil parish in die Noord-Ierse graafskap Down. Dit is geleë aan die mees noordelike punt van Strangford Lough, 10 myl (16 km) oos van Belfast, op die Ards-skiereiland. Newtownards, wat deur inwoners dikwels net kort Ards genoem word en deel uitmaak van die administratiewe distrik Ards and North Down, is een van die grootste nedersettings in die gebied met 'n merendeels Protestantse bevolking wat in 2015 op 28 050 beraam is. Alhoewel die dorpsnaam se voorvoegsel insinueer dat die nedersetting in die tyd van die Kolonisasie van Ulster (Plantation) gevestig is, word daarna reeds in 14de eeuse dokumente verwys as Newtown of Blaethwyc, met Blaethwyc as die plaaslike dekenaat van die groter Anglo-Normandiese bailiwick of graafskap Ards. Later het groot getalle Skotse setlaars hulle hier kom vestig nadat Sir Hugh Montgomery - in sy pogings om 'n nedersetting in die graafskap Down te vestig - op Newtownards gefokus het. Northern Ireland Neighbourhood Information Service (NINIS) - Census 2011 Population Statistics for Newtownards Settlement. Besoek op 14 Junie 2017 Rowan McLaughlin & James Lyttleton: An Archaeology of Northern Ireland 1600-1650.


Necrolestes patagonensis (Ameghino) is 'n fossiele soogdierspesie uit Patagonië (Argentinië) wat die eerste keer in 1891 beskryf is. Dit kom uit die vroeë Mioseen van 16 miljoen jaar gelede. Die skedel toon 'n wipneus, en hy het sterk voorpote en kort, breë beendere, wat ooreenkom met 'n dier wat graaf. Necrolestes het waarskynlik wurms en insekte gevreet soos molle vandag doen. Die diertjie lyk soos Afrika se gouemol of die buidelmolle wat vandag in Australië aangetref word. Necrolestes het nes die gouemol 'n 'derde been' in sy voorpoot. Dis eintlik 'n sening wat verkalk is. Necrolestes en die gouemol is nogtans nie nouverwant nie en dit is dalk 'n voorbeeld van konvergente evolusie omdat altwee dieselfde grawende lewenswyse het. Necrolestes was taamlik klein en het sowat 'n gewig van 80-120 g gehad, die skedel was 2 cm en kop-liggaam ongeveer 15 cm lank. Daar is lank getwyfel of hulle plasentale soogdiere of buideldiere is. Rougier et al. toon nogtans dat hulle geen tribosfeniese Theria is nie. Hulle is -soos die eendbekdier vandag- nog buideldiere nog plasentale soogdiere.